pythainlp/thai-wiki-dataset-v4 huggingface dataset:
เบอร์ลี่ ยุคเกอร์

บริษัท เบอร์ลี่ ยุคเกอร์ จำกัด (มหาชน) (ชื่อย่อ: BJC) ดำเนินกิจการเป็นผู้ผลิตและจัดจำหน่ายสินค้าและบริการครบวงจร ตั้งแต่ ต้นน้ำ กลางน้ำ และปลายน้ำ โดยมีกิจการทั้งในประเทศไทยและต่างประเทศ 
ประวัติ.
บริษัทก่อตั้งขึ้นเมื่อวันที่ 21 มกราคม พ.ศ. 2425 โดยตระกูลเบอร์ลี่และตระกูลยุคเกอร์ คือนายอัลเบิร์ต ยุคเกอร์ และนายเฮนรี่ ซิกก์ ชาวสวิสเซอร์แลนด์ ได้ร่วมกันก่อตั้ง "ห้างยุคเกอร์ แอนด์ ซิกก์ แอนด์โก" เพื่อดำเนินธุรกิจนำเข้า - ส่งออกสินค้า เช่น เหมืองแร่ ไม้สัก การเดินเรือ ฯลฯ 
พ.ศ. 2467 บริษัทเปลี่ยนชื่อเป็น "ห้างเบอร์ลี่ ยุคเกอร์ แอนด์ โก" ต่อมาบริษัทเติบโตและขยายตัวขึ้นอย่างรวดเร็ว จึงได้มีการเปลี่ยนแปลงการดำเนินงานแบบหุ้นส่วนภายในครอบครัวเป็นรูปบริษัท ภายใต้ชื่อ "บริษัท เบอร์ลี่ ยุคเกอร์ จำกัด" ในปี พ.ศ. 2508
พ.ศ. 2510 พระบาทสมเด็จพระมหาภูมิพลอดุลยเดชมหาราช บรมนาถบพิตร มีพระมหากรุณาธิคุณโปรดเกล้าฯ พระราชทานตราตั้ง (พระครุฑพ่าห์) ให้แก่บริษัท 
พ.ศ. 2518 บีเจซี สร้างประวัติศาสตร์อีกครั้งหนึ่งด้วยการเป็น 1 ใน 7 บริษัทแรกที่เข้าสู่ตลาดหลักทรัพย์แห่งประเทศไทย 
2 เมษายน พ.ศ. 2536 บริษัทเปลี่ยนชื่อเป็น บริษัท เบอร์ลี่ ยุคเกอร์ จำกัด (มหาชน) ตามพระราชบัญญัติบริษัทมหาชนจำกัด พ.ศ. 2536 
พ.ศ. 2544 กลุ่มบริษัทไทยเจริญคอร์ปอเรชั่น (TCC) ภายใต้การนำของคุณเจริญ - คุณหญิงวรรณา สิริวัฒนภักดี เข้าถือหุ้นรายใหญ่ของบีเจซี ได้มีการพัฒนาขยายกิจการทั้งในประเทศและต่างประเทศ ครอบคลุมธุรกิจหลากหลายสาขา พัฒนาคุณภาพสินค้าและการบริการเพื่อตอบสนองความต้องการของผู้บริโภค
พ.ศ. 2559 บีเจซี เป็นผู้ถือหุ้นรายใหญ่ของบิ๊กซี ซูเปอร์เซ็นเตอร์ ห้างค้าปลีกชั้นนำในประเทศไทย
การประกอบธุรกิจ.
บริษัทประกอบกิจการเป็นผู้ผลิตและจำหน่ายสินค้าอุปโภคบริโภคที่ใช้ในชีวิตประจำวัน มีฐานการผลิตทั้งในประเทศและต่างประเทศ โดยเฉพาะประเทศเพื่อนบ้านที่มีอัตราการเติบโตทางเศรษฐกิจสูง เช่น เวียดนาม กัมพูชา สปป.ลาว มาเลเซีย พม่า และฮ่องกง 
กลุ่มธุรกิจของบริษัทสามารถแบ่งได้ดังนี้
สุพจน์ ไข่มุกด์

สุพจน์ ไข่มุกด์ (เกิด 1 กันยายน พ.ศ. 2488) รองประธานกรรมการร่างรัฐธรรมนูญคนที่หนึ่ง อดีตตุลาการศาลรัฐธรรมนูญ กรรมการในคณะกรรมการร่างรัฐธรรมนูญแห่งราชอาณาจักรไทย (ยกร่าง พ.ศ. 2558) และอดีตกรรมาธิการยกร่างรัฐธรรมนูญ 2550 
ข้อวิจารณ์.
ในการประชุม สสร. ครั้งที่ 22/2550 วันจันทร์ที่ 11 มิถุนายน 2550 ณ อาคารรัฐสภา ได้มีการอภิปรายเรื่อง การร่างรัฐธรรมนูญให้รับรอง "ความหลากหลายทางเพศ" ใช้เวลากว่าสองชั่วโมง โดย สุพจน์ ไข่มุกด์ สมาชิก สสร. กล่าวว่า "...ด้วยความเห็นใจนะครับ แต่ว่าความเห็นใจนั้น คงจะมาเปลี่ยนแปลงหลักการคงไม่ได้นะครับ...ศักดิ์ศรีความเป็นมนุษย์ที่เกิดมา ชายก็คือชาย หญิงก็คือหญิง...ผมถือว่า เป็นหลักการสากล...วรรคที่สองของมาตรา 30 บอกว่า ชายและหญิงมีสิทธิเท่าเทียมกัน อันนี้มันก็ล็อกในตัวมันเองนะครับว่า รัฐธรรมนูญฉบับนี้...ระบุไว้มีสองเพศเท่านั้นเอง คือ ชาย และหญิง เพราะฉะนั้นความหลากหลายทางเพศที่ใส่เข้ามา ถ้าหมายถึงเพศที่สามแล้ว มันก็คงจะติดนี่อยู่...[ส่วน] ทางด้านกฎหมาย คือว่า ปัญหาถ้าว่ามีเพศเพิ่มขึ้นจากชายและหญิงเป็นเพศที่สาม กฎหมายต่าง ๆ คงจะอลวนกันหมดเลย เพราะว่าจะต้องมีการแก้กฎหมาย...มันจะเกิดความโกลาหลแค่ไหน ในเรื่องของกฎหมายแพ่ง กฎหมายครอบครัวต่าง ๆ..."
ในการไต่สวนความชอบด้วยรัฐธรรมนูญของร่างพระราชบัญญัติให้อำนาจกระทรวงการคลังกู้เงินเพื่อพัฒนาโครงสร้างพื้นฐานด้านคมนาคมขนส่งของประเทศ พ.ศ. ... เมื่อวันที่ 8 มกราคม 2557 สุพจน์กล่าวตอนหนึ่งว่า "รถไฟความเร็วสูงยังไม่จำเป็นสำหรับไทย และเป็นไปได้ควรให้ถนนลูกรังหมดไปจากประเทศก่อน"
อรุณณภา พาณิชจรูญ

ประวัติ.
อรุณณภา พาณิชจรูญ เป็นนักแสดงหญิงเชื้อชาติ ไทย-จีน-มอญ (คุณพ่อ จีน-มอญ / คุณแม่ ไทย-จีน) สัญชาติ ไทย หรือชื่อเดิม ณิศรา มานะวานิช มีชื่อเล่นว่าจุ๊กจิ๊ก แต่ต่อมาได้เปลี่ยนชื่อเป็นอรุณณภาและเปลี่ยนชื่อเล่นเป็นหวานหวาน เคยเป็นผู้เข้าประกวดรายการเดอะสตาร์ ค้นฟ้าคว้าดาวปี 6 ได้เข้ารอบ 22 คนสุดท้าย (รอบก่อนได้ 8 คนสุดท้าย)
ผลงาน.
ละครโทรทัศน์.
ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
เว็บไซต์แฟนคลับ.
<templatestyles src="Reflist/styles.css" />
ศุภาลัย

บริษัท ศุภาลัย จำกัด (มหาชน) (ชื่อย่อ:SPALI) บริษัทและบริษัทย่อยประกอบธุรกิจพัฒนาอสังหาริมทรัพย์เพื่อเป็นที่อยู่อาศัยและเพื่อการพาณิชย์ เป็นผู้ดำเนินการและเป็นเจ้าของโครงการบ้านอยู่อาศัยประเภท บ้านเดี่ยว บ้านแฝด ทาวน์เฮ้าส์ และอาคารชุด ในหลากหลายทำเลทั่วเขตกรุงเทพมหานครและปริมณฑลรวมถึงต่างจังหวัด 
ประวัติ.
บริษัทเริ่มก่อตั้งขึ้นเมื่อวันที่ 26 มิถุนายน พ.ศ. 2532 โดยเริ่มประกอบธุรกิจพัฒนาอสังหาริมทรัพย์ในลักษณะเพื่อเป็นที่อยู่อาศัยและเพื่อการพาณิชย์ ในวันที่ 26 พฤศจิกายน พ.ศ. 2535 บริษัทได้แปรสภาพเป็นบริษัทมหาชนโดยใช้ชื่อว่า บริษัท ศุภาลัย จำกัด (มหาชน) บริษัทได้นำหุ้นสามัญเข้าจดทะเบียนในตลาดหลักทรัพย์แห่งประเทศไทยวันที่ 17 พฤศจิกายน พ.ศ.2536 โดยหุ้นของบริษัท ศุภาลัย จำกัด (มหาชน) มีตัวอักษรย่อของตลาดหลักทรัพย์แห่งประเทศไทยว่า “SUPALI” แต่ในปัจจุบันได้เปลี่ยนชื่อย่อเป็น “SPALI”
การประกอบธุรกิจ.
บริษัทย่อยจะเป็นผู้ดำเนินการและเป็นเจ้าของโครงการบ้านอยู่อาศัยประเภท บ้านเดี่ยว บ้านแฝด ทาวน์เฮ้าส์ และอาคารชุด ในหลากหลายทำเลทั่วเขตกรุงเทพมหานครและปริมณฑลรวมถึงต่างจังหวัด จะเน้นตลาดกลุ่มลูกค้าผู้มีรายได้ปานกลางถึงผู้มีรายได้ระดับสูง โดยมุ่งเน้นที่จะพัฒนาโครงการปัจจุบันและก่อสร้างบ้านที่อยู่ระหว่างดำเนินการให้แล้วเสร็จ และส่งมอบให้แก่ลูกค้าตามกำหนด นอกจากนี้บริษัทยังเป็นผู้พัฒนาอสังหาริมทรัพย์ประเภทอาคารสำนักงานให้เช่า คือ อาคารศุภาลัย แกรนด์ ทาวเวอร์ อาคารสำนักงานสูง 33 ชั้น บนถนนพระรามที่ 3 ซึ่งเป็นที่ตั้งของสำนักงานใหญ่ของบริษัท นอกจากนี้บริษัทยังดำเนินธุรกิจบริหารโครงการอสังหาริมทรัพย์รวมทั้งบริหารจัดการโรงแรม และสถานพักตากอากาศอีกด้วย
ปัจจุบันบริษัทมีบริษัทย่อยทั้งสิ้น 4 บริษัท ประกอบธุรกิจเกี่ยวกับอสังหาริมทรัพย์
ตราแผ่นดินของซีเรีย

ตราสัญลักษณ์ประจำชาติของซีเรียมีลักษณะเป็นนกอินทรีสีแทน หันหน้าไปทางขวามือ โดยมีดาวห้าแฉกสามดวงเรียงเป็นโค้งอยู่เหนือศีรษะ ปีกของนกอินทรีมีขน 14 เส้น ซึ่งเป็นสัญลักษณ์แทน 14 เขตผู้ว่าการของประเทศ ตราแผ่นดินนี้ได้รับการรับรองอย่างเป็นทางการเมื่อวันที่ 3 กรกฎาคม 2025
นับตั้งแต่การก่อตั้งสาธารณรัฐซีเรียที่หนึ่งเมื่อวันที่ 14 พฤษภาคม 1930 ซีเรียได้มีตราแผ่นดินหลายแบบ แม้ว่าจะมีองค์ประกอบที่ค่อนข้างคล้ายกันได้แก่ สัญลักษณ์ประคองข้างคือเหยี่ยวแห่งเผ่ากุเรชถือโล่ โดยมีชื่อทางการของประเทศเป็นภาษาอาหรับปรากฏบนแถบด้านล่าง
พัฒนาการ.
<gallery
ไฟล์:Coat of arms of Syria (1932–1958, 1961–1963).svg|สาธารณรัฐซีเรีย พ.ศ. 2475 - 2501
ไฟล์:Coat of arms of United Arab Republic (Syria 1958-61, Egypt 1958-1971).svg|สหสาธารณรัฐอาหรับ พ.ศ. 2501 - 2504
ไฟล์:Coat of arms of Syria (1932–1958, 1961–1963).svg | สาธารณรัฐอาหรับซีเรีย พ.ศ. 2504 - 2506
ไฟล์:Coat of arms of Syria-1963.svg | สาธารณรัฐอาหรับซีเรีย พ.ศ. 2506 - 2515
ไฟล์:Coat of arms of the Federation of Arab Republics.svg|สหพันธ์สาธารณรัฐอาหรับ พ.ศ. 2515 - 2523
ไฟล์:Emblem of Syria (1980–2024).svg| สาธารณรัฐอาหรับซีเรีย พ.ศ. 2523 - 2567
ไฟล์:Emblem of Syria (2024–2025).svg|สาธารณรัฐอาหรับซีเรีย (พ.ศ. 2567 – 2568, "โดยพฤตินัย")
ไฟล์:Emblem of Syria (2025–present).svg|สาธารณรัฐอาหรับซีเรีย (พ.ศ. 2568 – ปัจจุบัน)
</gallery>
ราช กรุ๊ป

บริษัท ราช กรุ๊ป จำกัด (มหาชน) (ย่อ: RATCH) บริษัทดำเนินกิจการประกอบธุรกิจในรูปของบริษัทโฮลดิ้ง โดยบริษัทจะมุ่งลงทุนในธุรกิจผลิตไฟฟ้าและธุรกิจที่เกี่ยวข้อง และบริษัทมีรายได้หลักจากเงินปันผลของบริษัทย่อยและกิจการที่ควบคุมร่วมกัน
ประวัติ.
ในวันที่ 30 พฤศจิกายน 2542 ตามมติคณะรัฐมนตรีได้อนุมัติแผนการระดมทุนจากภาคเอกชนในโครงการโรงไฟฟ้าราชบุรี โดยการจัดตั้งบริษัท ผลิตไฟฟ้าราชบุรีโฮลดิ้ง จำกัด แล้วระดมทุนโดยเสนอขายหุ้นให้แก่ประชาชนทั่วไป และนำบริษัทเข้าจดทะเบียนในตลาดหลักทรัพย์ โดย กฟผ.ได้จัดตั้ง บริษัท ผลิตไฟฟ้าราชบุรีโฮลดิ้ง จำกัด ก่อตั้งเมื่อวันที่ 7 มีนาคม 2543 กฟผ.ถือหุ้นร้อยละ 100 ต่อมาในวันที่ 18 สิงหาคม 2543 บริษัทได้จดทะเบียนเป็นบริษัทมหาชนจำกัดและจดทะเบียนเพิ่มทุน และในวันที่ 11 ตุลาคม 2543 สำนักงานคณะกรรมการกำกับหลักทรัพย์และตลาดหลักทรัพย์ อนุญาตให้เสนอขายหุ้นสามัญเพิ่มทุนครั้งแรกของบริษัทให้แก่ประชาชนทั่วไป และตลาดหลักทรัพย์ฯ รับหลักทรัพย์ของบริษัทให้เป็นหลักทรัพย์จดทะเบียนเมื่อวันที่ 13 ตุลาคม 2543 และในวันที่ 2 พฤศจิกายน 2543 หลักทรัพย์ของบริษัทเข้าซื้อขายในตลาดหลักทรัพย์เป็นวันแรก บริษัทลงทุนในธุรกิจผลิตกระแสไฟฟ้า ปัจจุบันบริษัทมีสถานะเป็นบริษัทมหาชนและจดทะเบียนซื้อขายหลักทรัพย์ในตลาดหลักทรัพย์แห่งประเทศไทยด้วยสัญลักษณ์ “RATCH” โดยมีการไฟฟ้าฝ่ายผลิตแห่งประเทศไทย (กฟผ.) ถือหุ้นใหญ่ในสัดส่วนร้อยละ 45
17 เมษายน 2562 บริษัท ผลิตไฟฟ้าราชบุรีโฮลดิ้ง จำกัด (มหาชน) ได้มีการปรับเปลี่ยนชื่อเป็นบริษัท ราช กรุ๊ป จำกัด (มหาชน) เพื่อให้สอดคล้องกับวิสัยทัศน์ของบริษัทที่เป็นบริษัทชั้นนำด้านพลังงานและระบบสาธารณูปโภคพื้นฐาน
การประกอบธุรกิจ.
บริษัทมีลักษณะการประกอบธุรกิจในรูปของบริษัทโฮลดิ้ง โดยมีหน้าที่เป็นแกนนำของกลุ่มบริษัทในการกำหนดทิศทางการดำเนินงาน และแผนกลยุทธ์ต่างๆให้สอดคล้องกับเป้าหมายการพัฒนา และการขยายกิจการของบริษัทที่มุ่งลงทุนในธุรกิจผลิตไฟฟ้าและธุรกิจที่เกี่ยวข้อง โดยบริษัทมีรายได้หลักจากเงินปันผลของบริษัทย่อยและกิจการที่ควบคุมร่วมกัน 
สำหรับการจ่ายเงินปันผลของบริษัท ผลิตไฟฟ้าราชบุรี จำกัด ซึ่งเป็นบริษัทย่อยหลักจะเป็นไปตามเกณฑ์การจ่ายเงินปันผลของบริษัทจำกัด กล่าวคือ จะจ่ายเงินปันผลจากกำไรสุทธิหลังหักเงินสำรองตามกฎหมายแล้ว ทั้งนี้ จะต้องเป็นไปตามเงื่อนไขในสัญญาเงินกู้และจะต้องมีเงินสดคงเหลืออยู่ในบัญชีผู้กู้ยืมด้วย 
บริษัท ผลิตไฟฟ้าราชบุรี จำกัด มีลักษณะการประกอบธุรกิจเช่นเดียวกับผู้ผลิตไฟฟ้าเอกชนรายอื่น ๆ รายได้หลักจะมาจากการขายไฟฟ้าตามสัญญาซื้อขายไฟฟ้าซึ่งได้ลงนามกับ กฟผ. เมื่อวันที่ 9 ตุลาคม 2543 จำนวน 2 สัญญา คือ สัญญาซื้อขายไฟฟ้าสำหรับโรงไฟฟ้าพลังความร้อน และสัญญาซื้อขายไฟฟ้าสำหรับโรงไฟฟ้าพลังความร้อนร่วม สัญญาทั้ง 2 ฉบับมีอายุ 25 ปี ปัจจุบันบริษัทถือหุ้นในบริษัทย่อย 14 บริษัท และกิจการที่ควบคุมร่วมกันและบริษัทร่วม จำนวน 21 บริษัท รวมทั้งเงินลงทุนอื่น ๆ 1 บริษัท
ผู้ถือหุ้นรายใหญ่.
ข้อมูล ณ วันที่ 18 มีนาคม พ.ศ. 2568
สเตคอน กรุ๊ป

บริษัท สเตคอน กรุ๊ป จำกัด (มหาชน) (SET:STECON) เป็นบริษัทโฮลดิ้งประเภทรับเหมาก่อสร้าง ประกอบธุรกิจรับเหมาก่อสร้างโครงการขนาดใหญ่ทั้งภาครัฐและเอกชน โดยนำเทคโนโลยีการก่อสร้างที่ทันสมัยมาประยุกต์ใช้กับโครงการก่อสร้าง
ประวัติ.
บริษัทก่อตั้งขึ้นในปี พ.ศ. 2505 โดยชวรัตน์ ชาญวีรกูล โดยเริ่มเป็นห้างหุ้นส่วนจำกัด เพื่อดำเนินธุรกิจแปรสภาพโครงสร้างเหล็กที่ใช้เทคนิคการเชื่อมและดัดแปลงขั้นพื้นฐาน ในวันที่ 26 มิถุนายน พ.ศ. 2510 ได้เข้าสู่รูปแบบบริษัท และได้ขยายธุรกิจสู่งานก่อสร้างโรงงานอุตสาหกรรม ในวันที่ 31 สิงหาคม พ.ศ. 2535 เข้าสู่การซื้อขายวันแรกในตลาดหลักทรัพย์แห่งประเทศไทย และจนกระทั่งในวันที่ 8 กันยายน พ.ศ. 2536 เข้าสู่การแปรสภาพเป็นบริษัทมหาชน และเป็นบริษัทรับเหมาก่อสร้างรายแรกที่เข้าจดทะเบียนในตลาดหลักทรัพย์แห่งประเทศไทยจนถึง พ.ศ. 2567 ซิโน-ไทยประสบปัญหาธุรกิจ จึงได้มีการปรับโครงสร้างบริษัทใหม่ โดยจัดตั้งบริษัทย่อย "บริษัท สเตคอน กรุ๊ป จำกัด (มหาชน)" ขึ้นมาเทคโอเวอร์ซิโน-ไทย พร้อมทั้งโอนธุรกิจที่ไม่เกี่ยวข้องกับซิโน-ไทยออกไปให้สเตคอนถือหุ้นแทน โดยกระบวนการแล้วเสร็จในเดือนธันวาคม พ.ศ. 2567
การประกอบธุรกิจ.
บริษัทประกอบธุรกิจรับเหมาก่อสร้างโครงการขนาดใหญ่ทั้งภาครัฐและเอกชน
งานก่อสร้างของบริษัทแบ่งตามประเภทการก่อสร้างได้ 5 ประเภทหลัก คือ
การลงทุนในบริษัทย่อย บริษัทร่วมและกิจการร่วมค้า.
จากข้อมูลวันที่ 13 มีนาคม 2562 บริษัทมีการลงทุนดังนี้
เอสซี แอสเสท คอร์ปอเรชั่น

บริษัท เอสซี แอสเสท คอร์ปอเรชั่น จำกัด (มหาชน) (ชื่อย่อ:SC) บริษัทและบริษัทย่อยประกอบธุรกิจพัฒนาอสังหาริมทรัพย์อย่างครบวงจร โดยบริษัทจะเน้นการลงทุนและการพัฒนาอสังหาริมทรัพย์ในด้านโครงการพักอาศัยทั้งโครงการแนวราบคือบ้านเดี่ยวและทาวน์เฮ้าส์และโครงการแนวสูงหรือคอนโดมิเนียม นอกจากนี้บริษัทยังมีธุรกิจอาคารสำนักงานให้เช่าอีกด้วย
ประวัติ.
บริษัทก่อตั้งขึ้นในปี 2532 เดิมชื่อบริษัท เอฟ เอฟ พี จำกัด ซึ่งต่อมาเปลี่ยนชื่อเป็น บริษัท โอเอไอ พร็อพเพอร์ตี้ จำกัด เนื่องจากมีการเปลี่ยนแปลงผู้ถือหุ้นเป็นครอบครัวทักษิณและคุณหญิงพจมาน ชินวัตร และในปี 2546 ได้เปลี่ยนเป็น บริษัท เอสซี แอสเสท คอร์ปอเรชั่น จำกัด (มหาชน) โดยบริษัทฯดำเนินธุรกิจพัฒนาอสังหาริมทรัพย์อย่างครบวงจร บริษัทฯได้แปรสภาพเป็นบริษัทมหาชนจำกัดและได้เข้าเป็นบริษัทจดทะเบียนในตลาดหลักทรัพย์แห่งประเทศไทย เมื่อวันที่ 13 พฤศจิกายน 2546
การประกอบธุรกิจ.
บริษัท มีเป้าหมายในการการดำเนินกิจการ เป็นบริษัทชั้นนำในธุรกิจอสังหาริมทรัพย์อย่างครบวงจร โดยเน้นการผสมผสานของธุรกิจอาคารสำนักงานให้เช่าและการพัฒนาโครงการบ้านพักอาศัยรวมไปถึงคอนโดมิเนียมเพื่อขาย
บริษัทและบริษัทย่อยประกอบธุรกิจพัฒนาอสังหาริมทรัพย์อย่างครบวงจรประกอบไปด้วย
โครงสร้างรายได้ของบริษัท
มีเนย์เรา

สนามกีฬาผู้ว่าการมากัลไยส์ ปิงตู  หรือที่นิยมเรียกว่า มีเนย์เรา  เป็นสนามฟุตบอลที่ใหญ่ที่สุดในรัฐมีนัชเจไรช์ ประเทศบราซิล และใหญ่เป็นอันดับที่ 2 ของประเทศ เป็นรองเพียงสนามกีฬามารากานัง ตั้งอยู่ในเบลูโอรีซองชี สร้างขึ้นเมื่อปี พ.ศ. 2502 โดยจะใช้จัดการแข่งขันฟีฟ่าคอนเฟเดอเรชันส์คัพ 2013, ฟุตบอลโลก 2014 และโอลิมปิกฤดูร้อน 2016 ซึ่งจัดในประเทศบราซิล
สยามฟิวเจอร์ ดีเวลอปเมนท์

บริษัท สยามฟิวเจอร์ ดีเวลอปเมนท์ จำกัด (มหาชน) (ชื่อย่อ:SF) บริษัทประกอบธุรกิจด้านการพัฒนาและบริหารศูนย์การค้าประเภทศูนย์การค้าแบบเปิด (Open-air Shopping Center) ในเครือของบริษัท เซ็นทรัลพัฒนา จำกัด (มหาชน) โดยบริษัทจะจัดหาที่ดินตามความต้องการของลูกค้า และนำมาพัฒนาเป็นศูนย์การค้าหรือโครงการที่เกี่ยวข้องกับธุรกิจค้าปลีก เพื่อให้บริการเช่าพื้นที่ทั้งระยะสั้นและระยะยาว ให้บริการบริหารโครงการและพื้นที่ส่วนกลาง จัดหาสถานที่ประกอบการ และให้บริการสาธารณูปโภค ตลอดอายุสัญญาเช่าพื้นที่
ประวัติ.
บริษัทก่อตั้งขึ้นเมื่อวันที่ 29 สิงหาคม พ.ศ. 2537 เพื่อประกอบธุรกิจด้านการพัฒนาและบริหารศูนย์การค้า ประเภทศูนย์การค้าแบบเปิด ในปี พ.ศ. 2538 บริษัทได้เปิดดำเนินโครงการบางบอน ซึ่งเป็นศูนย์การค้าชุมชน (Neighborhood Shopping Center) แห่งแรกของบริษัท โดยมี จัสโก้ ซูเปอร์มาร์เก็ต เป็นผู้เช่าหลัก (Anchor) เมื่อวันที่ 13 สิงหาคม 2545 บริษัทได้แปรสภาพเป็นบริษัทมหาชน และบริษัทได้จดทะเบียนในตลาดหลักทรัพย์ เอ็ม เอ ไอ เมื่อวันที่ 17 ธันวาคม พ.ศ. 2545 และในวันที่ 1 มกราคม พ.ศ. 2547 บริษัทได้รับอนุมัติย้ายหลักทรัพย์จากตลาดหลักทรัพย์ เอ็ม เอ ไอ เป็นหลักทรัพย์ในตลาดหลักทรัพย์แห่งประเทศไทย
ต่อมาในปี พ.ศ. 2559 เมเจอร์ ซีนีเพล็กซ์ ได้ทำคำเสนอซื้อหุ้นบางส่วนของบริษัทในจำนวนไม่เกิน 428,346,412 หุ้น หรือร้อยละ 24.11 ส่งผลให้เมเจอร์ ซีนีเพล็กซ์ ขึ้นเป็นผู้ถือหุ้นใหญ่อันดับ 1 ในขณะนั้น และในปี พ.ศ. 2564 เมเจอร์ ซีนีเพล็กซ์ ร่วมกับกลุ่มผู้ก่อตั้งบริษัททั้งหมด ได้ขายหุ้นทั้งหมดในบริษัทให้ บริษัท เซ็นทรัลเวิลด์ จำกัด ในราคารวม 13,341.38 ล้านบาท และยังทำคำเสนอซื้อหุ้นทั้งหมดภายใต้วงเงินไม่เกิน 11,911 ล้านบาท ทำให้ปัจจุบัน บริษัทฯ ได้กลายเป็นบริษัทย่อยของเซ็นทรัลพัฒนาโดยเซ็นทรัลเวิลด์ และหุ้น SF ถูกเพิกถอนออกจากตลาดหลักทรัพย์แห่งประเทศไทยไปเมื่อวันที่ 1 มิถุนายน พ.ศ. 2565
การประกอบธุรกิจ.
บริษัทประกอบธุรกิจด้านการพัฒนาและบริหารศูนย์การค้า โดยมุ่งเน้นที่ศูนย์การค้าแบบเปิด (Open-air Shopping Center) ปัจจุบันบริษัทมีโครงการที่ดำเนินการอยู่ทั้งหมดจำนวน 29 โครงการ มีพื้นที่ให้เช่ารวม 409,600 ตร.ม. คิดเป็น 20% ของพื้นที่ให้เช่ารวมทั้งหมดของเซ็นทรัลพัฒนา
คณะวิศวกรรมศาสตร์และเทคโนโลยี มหาวิทยาลัยเทคโนโลยีราชมงคลอีสาน

คณะวิศวกรรมศาสตร์และเทคโนโลยี เป็น 1 ใน 4 คณะ ของศูนย์กลางมหาวิทยาลัยเทคโนโลยีราชมงคลอีสาน โดยรวมคณะวิชาเครื่องกล คณะวิชาโยธา คณะวิชาไฟฟ้า คณะวิชาเทคโนโลยีการผลิต และคณะวิชาสถาปัตยกรรมศาสตร์ จึงทำให้เกิดคณะวิศวกรรมศาสตร์และสถาปัตยกรรมศาสตร์
ประวัติ.
คณะวิศวกรรมศาสตร์และสถาปัตยกรรมศาสตร์มหาวิทยาลัยเทคโนโลยีราชมงคลอีสาน จัดตั้งขึ้นตาม พ.ร.บ. มหาวิทยาลัยเทคโนโลยีราชมงคลอีสาน เมื่อวันที่ 9 กุมภาพันธ์ 2550 เป็นสถาบันอุดมศึกษาสายวิชาชีพ มีคณบดีเป็นผู้รับผิดชอบในฐานะหัวหน้าส่วนราชการ จัดตั้งเป็นคณะฯ โดยรวมคณะวิชาเครื่องกล คณะวิชาโยธา คณะวิชาไฟฟ้า คณะวิชาเทคโนโลยีการผลิต และคณะวิชาสถาปัตยกรรมศาสตร์ เข้าด้วยกัน มีภารกิจ 4 ด้านคือ
1.งานจัดการศึกษา
2.งานวิจัย สิ่งประดิษฐ์ นวัตกรรม
3.งานบริการทางวิชาการแก่สังคม
4.ความเป็นมาของตราสัญลักษณ์ของคณะ
ตราสัญลักษณ์.
ตราสัญลักษณ์ของคณะวิศวกรรมศาสตร์และสถาปัตยกรรมศาสตร์ เป็นการออกแบบของนักศึกษาของคณะ ผู้ออกแบบคือ นางสาวรัตนา ชวนโพธิ์ นักศึกษาสาขาวิชาสถาปัตยกรรมศาสตร์ ระดับปริญญาตรี ชั้นปที่ 3 เป็นการออกแบบภายใต้แนวความคิด Unity หรือ ความเป็นอันหนึ่งอันเดียวกัน หมายถึง การรวมเป็นคณะเดียวกันของคณะวิศวกรรมศาสตร์และสถาปัตยกรรมศาสตร์ โดยนำสัญลักษณ์เฉพาะที่สื่อถึง 2 คณะ คือ ฟันเฟือง และลูกศร 4 ทิศ มาลดทอนรูปทรงและจัดรวมให้เกิดความเป็นอันหนึ่งเดียว และแทรกตัวอักษรย่อ EA อันหมายถึง Engineering และ Architecture โทนสีที่เลือกใช้ สีแดงเข้ม เป็นสีประจำคณะของคณะวิศวกรรมศาสตร์และสถาปัตยกรรมศาสตร์ สีขาวและสีเหลือง ใช้สื่อความหมายถึง ความสะอาด บริสุทธิ์ของจิตใจ ความมีคุณธรรมของนักศึกษา ซึ่งเป็นผู้ที่มีความรู้และมีคุณธรรมควบคู่กัน
สาขาวิชาและหน่วยงาน.
คณะวิศวกรรมศาสตร์และสถาปัตยกรรมศาสตร์มีหน่วยงานย่อยภายในคณะฯ ประกอบด้วย 1 สำนักงาน และ 13 สาขาวิชา ได้แก่
<templatestyles src="Col-begin/styles.css"/>
คณบดี.
หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น
อาเรนาฟงชีนอวา

อีไตปาวาอาเรนาฟงชีนอวา  หรือชื่ออย่างเป็นทางการว่า ศูนย์กีฬาและวัฒนธรรม ศาสตราจารย์โอกตาวียู มังกาเบย์รา  เป็นสนามฟุตบอลที่สร้างขึ้นสำหรับการแข่งขันฟีฟ่าคอนเฟเดอเรชันส์คัพ 2013 รวมไปถึงฟุตบอลโลก 2014 โดยตั้งอยู่ในเมืองซัลวาดอร์ รัฐบาเยีย ประเทศบราซิล สามารถจุผู้คนได้ 56,500 คน
เอสทีพี แอนด์ ไอ

บริษัท เอสทีพี แอนด์ ไอ จำกัด (มหาชน) (ชื่อย่อ: STPI) บริษัทประกอบธุรกิจ แปรรูปโครงสร้างเหล็ก (Steel Structure Fabrication), งานประกอบและเชื่อมท่อ (Piping Fabrication), งานประกอบโรงงานสำเร็จรูป (Module) และงานแปรรูปผลิตภัณฑ์เหล็กอื่น ๆ โดยการนำเหล็กรูปพรรณ ท่อเหล็ก และเหล็กแผ่น มาตัดและประกอบตามแบบที่ลูกค้ากำหนด
ประวัติ.
บริษัทก่อตั้งขึ้นในปี 2518 บริษัทก่อตั้งขึ้นเพื่อการดำเนินธุรกิจผลิตหม้อไอน้ำและภาชนะความดัน โดยเป็นบริษัทในเครือของ บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) ในปี 2533 บริษัทได้เพิ่มทุนจดทะเบียนและได้ขยายการดำเนินธุรกิจด้านการผลิตผลิตภัณฑ์โครงสร้างเหล็กซึ่งใช้ในการก่อสร้างและติดตั้ง โดยมีกำลังการผลิต 20,000 ตันต่อปีและได้เปลี่ยนชื่อเป็น บริษัท เอสทีพี แอนด์ไอ จำกัด โดย STP&I ย่อมาจาก Sino-Thai Pressure Vessel and Iron Works โดยมีบริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน) มีสัดส่วนการถือหุ้นร้อยละ 98 ในวันที่ 1 กันยายน 2538 บริษัทได้แปรสภาพเป็นบริษัทมหาชนจำกัดและในวันที่ 14 พฤษภาคม 2539 เป็นบริษัทจดทะเบียนในตลาดหลักทรัพย์แห่งประเทศไทยที่เข้าซื้อขายวันแรก
การประกอบกิจการ.
บริษัทประกอบธุรกิจแปรรูปผลิตภัณฑ์เหล็กและโครงสร้างเหล็ก โดยการนำเหล็กรูปพรรณ ท่อเหล็ก และเหล็กแผ่น มาตัดและประกอบตามแบบที่ลูกค้ากำหนด ผลิตและติดตั้งโครงสร้างเหล็ก (Structural Steel) งานประกอบและเชื่อมท่อ (Piping) และงานประกอบโรงงานสำเร็จรูป (Module) สำหรับโรงงานอุตสาหกรรมขนาดใหญ่ เช่น อุตสาหกรรมน้ำมัน และพลังงาน ปิโตรเคมี ไฟฟ้า เพื่อส่งออกไปยังต่างประเทศตามที่ลูกค้ากำหนด โดยกลุ่มลูกค้าหลัก คือ เจ้าของโครงการ และผู้รับเหมา
ไรมอน แลนด์

บริษัท ไรมอน แลนด์ จำกัด (มหาชน) (ชื่อย่อ: RML) เป็นบริษัทที่ประกอบธุรกิจด้านการพัฒนาอสังหาริมทรัพย์ โดยลักษณะการดำเนินงานเพื่อขาย เพื่อให้เช่า และ ให้บริการบริหารโครงการให้กับผู้ร่วมทุน โดยโครงการต่าง ๆ ได้แก่ อาคารชุดพักอาศัย การจัดสรรที่ดินเปล่า บ้านเดี่ยว ทาวน์เฮ้าส์ และอาคารสำนักงาน ตลอดจนอาคารพาณิชย์
ประวัติ.
โดยแรกเริ่ม บริษัทจดทะเบียนเป็นบริษัทจำกัดครั้งแรกในนาม “บริษัท ปิอาซ่าการ์เม้น จำกัด” เมื่อวันที่ 14 กันยายน พ.ศ. 2530 โดยมีวัตถุประสงค์เริ่มแรกเพื่อทำการผลิตและจำหน่ายเสื้อผ้าสำเร็จรูป แต่ยังไม่ได้เริ่มดำเนินการผู้เริ่มก่อตั้งบริษัทได้เสนอให้เปลี่ยนแปลงวัตถุประสงค์ของการจัดตั้งบริษัทใหม่เป็นเพื่อการลงทุนและพัฒนาอสังหาริมทรัพย์เพื่อให้เช่าและจำหน่าย ต่อมาจึงได้จดทะเบียนเปลี่ยนชื่อเป็น “บริษัท ไรมอน พร็อพเพอร์ตี้ ดีเวลลอปเม้นท์ จำกัด” หลังจากประสบความสำเร็จในการก่อสร้างและขายโครงการอาคารพาณิชย์ และได้จดทะเบียนเปลี่ยนชื่ออีกครั้งเป็น “บริษัท ไรมอน แลนด์ จำกัด” ในวันที่ 8 มีนาคม พ.ศ. 2533
บริษัทได้เข้าลงทุนในโครงการพัฒนาอสังหาริมทรัพย์ต่าง ๆ และได้เข้าร่วมลงทุนในบริษัทหลายแห่งเพื่อเป็นเจ้าของที่ดินที่มีศักยภาพ และเพื่อการขยายธุรกิจ จนกระทั่งบริษัทฯ ได้เริ่มทำการซื้อขายวันแรกในกลุ่มอสังหาริมทรัพย์และก่อสร้าง หมวดธุรกิจพัฒนาอสังหาริมทรัพย์ เมื่อวันที่ 10 กันยายน พ.ศ. 2536 ใช้ชื่อย่อหลักทรัพย์ว่า "RAIMON" และปัจจุบันคือ "RML จนกระทั่งเมื่อวันที่ 9 ธันวาคม พ.ศ. 2536 บริษัทได้แปลงสภาพเป็นบริษัท “มหาชน” และเสนอขายหุ้นสามัญเพิ่มทุนต่อประชาชนทั่วไปและได้รับอนุญาตจากตลาดหลักทรัพย์แห่งประเทศไทย ให้เป็นบริษัทจดทะเบียนในตลาดหลักทรัพย์แห่งประเทศไทยโดยได้รับอนุญาตให้นำหุ้นของบริษัทเข้าทำการซื้อขายในตลาดหลักทรัพย์แห่งประเทศไทย
ผู้ถือหุ้นรายใหญ่.
ข้อมูล ณ วันที่ 30 มิถุนายน 2563
ไดคลอโรบิช(เอทิลีนไดเอมีน)นิกเกิล(II)

ไดคลอโรบิช(เอทิลีนไดเอมีน)นิกเกิล(II)  เป็นสารประกอบเคมีด้วยสูตร NiCl2(en)2 ซึ่งเป็นของแข็งสีฟ้าละลายในน้ำและตัวทำละลายอินทรีย์มีขั้ว ความซับซ้อนคือความเป็นกลาง มันมีอยู่ในทั้งสองปราศจากน้ำและรูปแบบโมโนไฮเดรต การเตรียมความพร้อมของ NiCl2(en)2 ส่งผลการรักษาของสารละลายนิกเกิลคลอไรด์ด้วยเอทิลเลเนเดียไมน์ วัสดุไรสเติลไลน์ ถูกจัดทำขึ้นโดยการกระจายลิแกนด์จาก [Ni(en)3]Cl2.2H2O และและไฮเดรทนิกเกิลคลอไรด์:
 2 [Ni(en)3]Cl2 + NiCl2 → 3 NiCl2(en)2
กรุงเทพดุสิตเวชการ

บริษัท กรุงเทพดุสิตเวชการ จำกัด (มหาชน) (ชื่อย่อ: BDMS) จัดตั้งขึ้นเมื่อวันที่ 30 ตุลาคม 2512 ในนาม “บริษัท กรุงเทพดุสิตเวชการ จำกัด” โดยเริ่มเปิดดำเนินงาน “โรงพยาบาลกรุงเทพ” เมื่อวันที่ 26 กุมภาพันธ์ 2515 และนำหุ้นเข้าจดทะเบียนในตลาดหลักทรัพย์แห่งประเทศไทย เมื่อวันที่ 2 ตุลาคม 2534 ต่อมาบริษัทฯ จดทะเบียนแปลงสภาพเป็นบริษัทมหาชนจำกัด ณ กรมการพัฒนาธุรกิจการค้า กระทรวงพาณิชย์ เมื่อวันที่ 3 มกราคม 2537 ใช้ชื่อว่า “บริษัท กรุงเทพดุสิตเวชการ จำกัด (มหาชน)” ทะเบียนเลขที่ บมจ.249 ปัจจุบันทะเบียนเลขที่ 0107537000025 และมีสโลแกนว่า "เรื่องสุขภาพ เราเชี่ยวชาญ"
บางกอก เชน ฮอสปิทอล

บริษัท บางกอก เชน ฮอสปิทอล จำกัด (มหาชน) (SET:BCH) บริษัทดำเนินกิจการโรงพยาบาล โดยปัจจุบันมีจำนวน 13 แห่ง ซึ่งให้บริการแก่กลุ่มลูกค้าที่หลากหลาย ทั้งในกรุงเทพมหานครและต่างจังหวัด นอกจากนี้บริษัทได้เปิดศูนย์การแพทย์เฉพาะทาง ที่ให้บริการด้านการตรวจวินิจฉัยรักษาโรคหัวใจแบบครบวงจร ทั้งการรักษาโดยการสวนหัวใจและการผ่าตัด รักษาและผ่าตัดแก้ไขปัญหาสายตาด้วยเครื่องเลเซอร์ ที่โรงพยาบาลเกษมราษฎร์ประชาชื่น เพื่อให้บริการแก่ลูกค้าของโรงพยาบาลในกลุ่มเกษมราษฎร์เองและผู้ป่วยจากโรงพยาบาลทั่วไปที่เป็นพันธมิตรกว่า 50 แห่งทั่วประเทศ
ประวัติ.
บริษัทก่อตั้งขึ้นเมื่อวันที่ 24 พฤศจิกายน พ.ศ. 2536 และบริษัทแปลงสภาพเป็นบริษัทมหาชน เมื่อวันที่ 22 เมษายน พ.ศ. 2547 เพื่อดำเนินธุรกิจในรูปของกลุ่มโรงพยาบาล (Chain Hospital) และธุรกิจในสายที่เกี่ยวข้องกับการแพทย์ ปัจจุบัน บริษัทฯ และบริษัทย่อย ดำเนินกิจการโรงพยาบาลจำนวน 6 แห่ง ได้แก่ โรงพยาบาลเกษมราษฎร์บางแค โรงพยาบาลเกษมราษฎร์ประชาชื่น โรงพยาบาลเกษมราษฎร์สุขาภิบาล 3 โรงพยาบาลเกษมราษฎร์รัตนาธิเบศร์ โรงพยาบาลเกษมราษฎร์สระบุรี และโรงพยาบาลเกษมราษฎร์ ศรีบุรินทร์
โรงแรมเซ็นทรัลพลาซา

บริษัท โรงแรมเซ็นทรัลพลาซา จำกัด (มหาชน) (SET:CENTEL) ก่อตั้งเมื่อวันที่ 26 ธันวาคม 2523 โดยกลุ่มจิราธิวัฒน์ เพื่อดำเนินการก่อสร้างโรงแรมประเภทเดอร์ลุกซ์ ขนาด 26 ชั้น ประกอบด้วยห้องพักหรูจำนวน 607 ห้อง รวมถึงห้องจัดเลี้ยงและสิ่งอำนวยความสะดวกอื่น ๆ อย่างพร้อมมูล 
เมื่อการก่อสร้างโรงแรมรวมทั้งปัจจัยอย่างอื่นได้แล้วเสร็จ ได้เปิดดำเนินการอย่างเป็นทางการในเดือนพฤษภาคม 2526 โดยทำสัญญาว่าจ้างกลุ่ม Hyatt International Corporation เข้ามาบริหารจัดการ โดยใช้ชื่อโรงแรมว่า โรงแรมไฮแอทเซ็นทรัลพลาซา ต่อมาทางกลุ่มผู้ถือหุ้นของบริษัทได้ขอยกเลิกสัญญาการจัดการบริหารโรงแรมกับกลุ่ม Hyatt International Corporation เมื่อวันที่ 31 ธันวาคม 2530
ตั้งแต่ปี 2531 โรงแรมได้เปลี่ยนชื่อใหม่เป็น โรงแรมเซ็นทรัลพลาซา ภายใต้การบริหารงานของบริษัทเอง โดยบุคลากรส่วนใหญ่ของโรงแรมยังคงเป็นชุดเดิมที่มีความรู้ ประสบการณ์ และมาตรฐานการให้บริการในระดับสากล ในปี 2533 บริษัทได้เข้าจดทะเบียนในตลาดหลักทรัพย์แห่งประเทศไทย และในวันที่ 12 พฤศจิกายน พ.ศ. 2536 บริษัทได้จดทะเบียนแปลงสภาพเป็นบริษัทมหาชนจำกัด ใช้ชื่อว่า บริษัท โรงแรมเซ็นทรัลพลาซา จำกัด (มหาชน) ต่อมาในปี พ.ศ. 2557 บริษัทเป็นธุรกิจโรงแรมแห่งแรกและแห่งเดียวในประเทศไทยที่ได้รับพระราชทานครุฑตราตั้ง โดยบริษัทได้อัญเชิญครุฑประดิษฐาน ณ โรงแรมเซ็นทารา แกรนด์ แอท เซ็นทรัลพลาซา ลาดพร้าว ซึ่งเป็นที่ตั้งสำนักงานบริษัทเป็นแห่งแรก และบริษัทได้เปลี่ยนชื่อกลุ่มธุรกิจเป็น "เซ็นทรัล ฮอสพิทาลิตี้ อินเตอร์เนชั่นแนล" (Central Hospitality International: CHi) ตั้งแต่เดือนมกราคม 2559 เป็นต้นไป แต่ยังใช้ชื่อเดิมในการซื้อขายหลักทรัพย์
ในปี พ.ศ. 2566 บริษัทได้รับการคัดเลือกให้อยู่ใน ดัชนีเซต 50 เป็นครั้งแรก
รายชื่อโรงแรมในกำกับดูแลของบริษัท.
ต่อไปนี้เป็นรายชื่อโรงแรมในเครือเซ็นทารา "ตัวเอน" คือโรงแรมที่อยู่ในระหว่างการก่อสร้างหรือปรับปรุง
สามารถเทลคอม

บริษัท สามารถเทลคอม จำกัด (มหาชน) (ชื่อย่อ: SAMTEL) ก่อตั้งขึ้นเมื่อวันที่ 18 กรกฎาคม 2529 เพื่อดำเนินธุรกิจเกี่ยวกับการให้บริการระบบสื่อสารผ่านดาวเทียม บริษัทได้จดทะเบียนแปรสภาพเป็นบริษัทมหาชน และเข้าจดทะเบียนในตลาดหลักทรัพย์แห่งประเทศไทย ตั้งแต่ปี 2539 ปัจจุบันบริษัทประกอบธุรกิจโดยได้แบ่งโครงสร้างธุรกิจออกเป็น 3 สายธุรกิจ ดังนี้ 1. สายธุรกิจโครงสร้างเครือข่ายการสื่อสารโทรคมนาคม (Network Solutions) 2. สายธุรกิจเทคโนโลยีประยุกต์ด้าน ICT (Enhanced Technology Solutions) และ 3. สายธุรกิจแอปพลิเคชันสนับสนุนด้านการประกอบธุรกิจ (Business Application)
การประกอบธุรกิจ.
โครงสร้างธุรกิจของบริษัทเป็น 3 สายธุรกิจ คือ
ฮานา ไมโครอิเล็คโทรนิคส์

บริษัท ฮานา ไมโครอิเล็คโทรนิคส จำกัด (มหาชน) (ชื่อย่อ:HANA) บริษัทและบริษัทย่อยดำเนินกิจการหลักคือ ธุรกิจประกอบและจำหน่ายชิ้นส่วนอิเล็กทรอนิกส์ โดยมีโรงงานผลิตหลักในประเทศไทย ฮ่องกง สหรัฐอเมริกา และจีน 
ประวัติ.
บริษัทเริ่มก่อตั้งในนามบริษัท ฮานา ไมโครอิเล็คโทรนิคส จำกัด เมื่อวันที่ 28 กุมภาพันธ์ 2521 โดยนักธุรกิจชาวเนเธอร์แลนด์ชื่อ นายเอส วาย ฮัน เพื่อผลิต Light Emitting Diode (LED) ใน พ.ศ. 2535 ฮานาได้ย้ายสำนักงานมาอยู่ที่เดียวกับโรงงาน ในระยะแรกบริษัทมีการผลิตตัวเปล่งแสงไดโอด (LED หรือ Light Emitting Diode) สำหรับนาฬิกาข้อมือ ต่อมาจึงได้นำเทคโนโลยี LCD (Liquid Crystal Display) ขึ้นมาใช้แทนที่ LED บริษัทได้แปลงสภาพเป็นบริษัทจำกัดมหาชนเมื่อวันที่ 26 กรกฎาคม 2536 ในปัจจุบัน ฮานา ได้หยุดทำการผลิต LED และ LCD ที่ใช้สำหรับนาฬิกาข้อมือแล้ว 
การประกอบธุรกิจ.
บริษัทดำเนินกิจการประกอบและจำหน่ายผลิตภัณฑ์อิเล็กทรอนิกส์ โดยมีผลิตภัณฑ์หลัก ได้แก่ ผลิตภัณฑ์ PCBA ผลิตภัณฑ์ IC และผลิตภัณฑ์ Liquid Crystal on Silicon 
ธุรกิจของแต่ละสายผลิตภัณฑ์
เจ้าประดิษฐ์ ณ น่าน

เจ้าประดิษฐ์ ณ น่าน อดีตสมาชิกสภาผู้แทนราษฎรจังหวัดน่าน และเป็นสามีของเจ้าโคมทอง ณ น่าน ผู้ซึ่งเป็นธิดาในเจ้าราชบุตร (หมอกฟ้า ณ น่าน) เจ้าราชบุตรนครน่าน ผู้สืบสกุลเจ้าผู้ครองนครน่าน
ประวัติ.
เจ้าประดิษฐ์ ณ น่าน เกิดเมื่อปี พ.ศ. 2460 ณ บ้านช้างค้ำ ตำบลในเวียง อำเภอเมืองน่าน เป็นบุตรคนที่สองในเจ้าพรม ณ น่าน และเจ้าดาวเรือง ณ น่าน เจ้าประดิษฐ์ ณ น่าน มีเจ้าพี่เจ้าน้องร่วมบิดามารดา 13 ท่าน ได้แก่ เจ้าล้วน ณ น่าน, เจ้าประดิษฐ์
ณ น่าน, เจ้าประสิทธิ์ ณ น่าน, เจ้านางฟ้าคะนอง ณ น่าน, เจ้านางดาวบิน ณ น่าน, เจ้านางดวงเดือน ณ น่าน, เจ้าสมบูรณ์
ณ น่าน, เจ้านางประกาย ณ น่าน, เจ้านางเกี๋ยนทอง ณ น่าน, เจ้านางเนียน ณ น่าน, เจ้านางเพียร ณ น่าน, เจ้าณรงค์ ณ น่าน และเจ้านางธิดาวรรณ ณ น่าน ได้สำเร็จการศึกษาที่โรงเรียนบ้านสมเด็จเจ้าพระยา
การทำงาน.
เจ้าประดิษฐ์ ณ น่าน เริ่มรับราชการที่ศาลากลางจังหวัดน่าน จากนั้นได้ลาออกจากราชการเพื่อมาช่วยกิจการทำสัมปทานป่าไม้ของ เจ้าราชบุตร (หมอกฟ้า ณ น่าน) จนกระทั้งหมดสัมปทานแล้ว จึงเริ่มเส้นทางการเมือง
ถวายความจงรักภักดีต่อราชวงศ์จักรี.
เจ้าประดิษฐ์ ณ น่าน น้อมเกล้าน้อมกระหม่อมถวาย “พระบ่อสวก” แด่ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เมื่อวันที่ 10 มีนาคม พ.ศ. 2512
พระพิมพ์ดินเผากรุบ่อสวก อายุหลายร้อยปี มีหลายพิมพ์เรียกกันว่า “พระบ่อสวก” ขุดค้นพบที่แหล่งเตาเผาโบราณจากแหล่งเตาบ่อสวก อำเภอเมืองน่าน เมื่อประมาณปี พ.ศ. 2500 เป็นที่นิมยมเลื่องลือในพุทธคุณความศักดิ์สิทธิ์
ด้านการเมือง.
เจ้าประดิษฐ์ ณ น่าน ได้รับเลือกตั้งเป็นสมาชิกสภาเทศบาลเมืองน่านและดำรงตำแหน่งนายกเทศมนตรีเทศบาลเมืองน่าน ต่อมาได้รับการชักชวนจากนายเลียง ไชยกาล (อดีตรัฐมนตรีหลายกระทรวง)ให้ลงสมัครสมาชิกสภาผู้แทนราษฎร และได้รับความไว้วางใจจากชาวจังหวัดน่านได้รับเลือกตั้งเป็นสมาชิกสภาผู้แทนราษฎรจังหวัดน่าน จึงทำให้ท่านทำงานการเมืองควบคู่กันไปทั้งสองตำแหน่ง
ในขณะที่ท่านดำรงตำแหน่งนายกเทศมนตรีเทศบาลเมืองน่านและสมาชิกสภาผู้แทนราษฏรจังหวัดน่านนั้น ท่านได้ใช้สติปัญญา ความรู้ความสามารถและความซื่อสัตย์สุจริตพัฒนาจังหวัดน่านด้วยความตั้งใจและจริงจังโดยมิได้ย่อท้อ การพัฒนาเมืองออกไปสู่ชนบท โดยพัฒนาถนนหนทางให้เกิดความสะดวกสบาย ด้านกิจการศาสนาท่านได้ทำนุบำรุงซ่อมแซมวัดวาอารามต่างๆ เป็นอย่างมาก อีกทั้งพยายามนำสิ่งใหม่ๆต่างๆจากเมืองหลวงเข้าสู้จังหวัดน่านหลายประการ และประการที่สำคัญที่สุดที่ทำให้ชาวจังหวัดน่านที่ตกอยู่ในความมืดได้รับความสว่างไสวขึ้นนั่นก็คือ ท่านเป็นบุคคลแรกที่ได้นำไฟฟ้ามาติดตั้งในเขตเทศบาลเมืองน่านเพื่อให้พี่น้องชาวน่านโดยแท้ฯ
ครอบครัว.
เจ้าประดิษฐ์ ณ น่าน เสกสมรสกับ เจ้าโคมทอง ณ น่าน ธิดาในเจ้าราชบุตร (หมอกฟ้า ณ น่าน) มีธิดาด้วยกัน 2 คน ดังนี้ 
ถึงแก่กรรม.
เจ้าประดิษฐ์ ณ น่าน ถึงแก่กรรมเมื่อปี พ.ศ. 2528 สิริอายุได้ 68 ปี
เอสวีไอ

บริษัท เอสวีไอ จำกัด (มหาชน) (ชื่อย่อ:SVI) บริษัทประกอบธุรกิจให้บริการแบบครบวงจรในการประกอบผลิตภัณฑ์ประเภทวงจรไฟฟ้า และผลิตภัณฑ์อิเล็กทรอนิกส์สำเร็จรูป 
ประวัติ.
เดิมชื่อบริษัท เซมิคอนดัคเตอร์ เวนเจอร์ อินเตอร์เนชั่นแนล จำกัด ก่อตั้งขึ้นเมื่อวันที่ 2 สิงหาคม 2528 เพื่อดำเนินธุรกิจให้บริการผลิตสินค้าประเภทวงจรไฟฟ้าและผลิตภัณฑ์อิเล็กทรอนิกส์สำเร็จรูป และได้เข้าจดทะเบียนในตลาดหลักทรัพย์แห่งประเทศไทยในปี 2532 และได้จดทะเบียนเป็นบริษัทมหาชนชื่อ บริษัท เซมิคอนดัคเตอร์ เวนเจอร์ อินเตอร์เนชั่นแนล จำกัด (มหาชน) ในวันที่ 25 พฤษภาคม 2537 โดยมุ่งเน้นเป้าหมายเป็นผู้ผลิตสินค้าอิเล็กทรอนิกส์ที่ใช้เทคโนโลยีขั้นสูงประเภท ผลิตภัณฑ์สำเร็จรูป (Box-Build) ในวันที่ 5 กุมภาพันธ์ 2546 บริษัทได้เปลี่ยนชื่อเป็น บริษัท เอสวีไอ จำกัด (มหาชน)
เจ้าโคมทอง ณ น่าน

เจ้าโคมทอง ณ น่าน (ไม่มีข้อมูล — พ.ศ. 2542) เป็นธิดาในเจ้าราชบุตร (หมอกฟ้า ณ น่าน) ผู้สืบสกุลเจ้าผู้ครองนครน่าน และเป็นภรรยาของเจ้าประดิษฐ์ ณ น่าน อดีตสมาชิกสภาผู้แทนราษฎรจังหวัดน่าน
ประวัติ.
เจ้าโคมทอง ณ น่าน เป็นธิดาในเจ้าราชบุตร (หมอกฟ้า ณ น่าน) เจ้าราชบุตรนครน่าน ผู้สืบสกุลเจ้าผู้ครองนครน่าน กับ แม่เจ้าบุญโสม ณ น่าน โดยเจ้าโคมทอง ณ น่าน เป็นทายาทชั้นหลาน หรือ นัดดาใน เจ้ามหาพรหมสุรธาดา เจ้าผู้ครองนครน่าน องค์ที่ 64 เมื่อเจ้าพ่อ เจ้าราชบุตร (หมอกฟ้า ณ น่าน) เจ้าราชบุตรนครน่าน พิราลัย เจ้าโคมทองจึงได้เป็นทายาทเจ้าผู้ครองนครน่าน และเป็นผู้ดูแลคุ้มเจ้าราชบุตรต่อ
เจ้าโคมทอง ณ น่าน เสกสมรสกับเจ้าประดิษฐ์ ณ น่าน อดีตสมาชิกสภาผู้แทนราษฎรจังหวัดน่าน มีธิดาด้วยกัน 2 คน คือ
เจ้าโคมทอง ณ น่าน เสียชีวิตในปี พ.ศ. 2542 เจ้าสมปรารถนา ณ น่าน และเจ้าวาสนา ภู่วุฒิกุล ธิดา จึงเป็นผู้ดูแลคุ้มเจ้าราชบุตรแทน
สามารถคอร์ปอเรชั่น

บริษัท สามารถคอร์ปอเรชั่น จำกัด (มหาชน) (SET:SAMART) เป็นบริษัทมหาชนจำกัดรูปแบบบริษัทผู้ถือหุ้น ดำเนินธุรกิจเกี่ยวกับระบบการสื่อสารโทรคมนาคม และเป็นบริษัทร่วมทุนในบริษัทย่อยและบริษัทร่วมที่จัดตั้งขึ้นใหม่เพื่อให้เป็นผู้ดำเนินการโครงการสัมปทานที่ประมูลได้ ดำเนินธุรกิจให้บริการด้านระบบสารสนเทศผ่านโครงข่ายสื่อสารโทรคมนาคมต่าง ๆ ครบวงจรแบบบูรณาการให้แก่องค์กรภาครัฐและเอกชน
ประวัติ.
บริษัทก่อตั้งขึ้นเมื่อวันที่ 7 มีนาคม พ.ศ. 2532 ภายใต้ชื่อเดิม คือ บริษัท สามารถคอมเทค จำกัด เพื่อดำเนินธุรกิจเกี่ยวกับงานทางด้านออกแบบและติดตั้งระบบสื่อสารโทรคมนาคม ต่อมาปี พ.ศ. 2535 จึงได้เปลี่ยนชื่อมาเป็น “บริษัท สามารถคอร์ปอเรชั่น จำกัด” และแปรสภาพเป็นบริษัทมหาชนจำกัดในปี พ.ศ. 2536
การประกอบธุรกิจ.
บริษัทประกอบธุรกิจโดยการลงทุนผ่านบริษัทย่อยและร่วมในลักษณะบริษัทผู้ถือหุ้น โดยได้แบ่งโครงสร้างธุรกิจออกเป็น 3 สาย ดังนี้
ยูกิโอ เกมกลคนอัจฉริยะ เดอะมูฟวี่ แมตช์มรณะข้ามเวลาพลิกอนาคต

ยูกิโอ เกมกลคนอัจฉริยะ เดอะมูฟวี่ แมตช์มรณะข้ามเวลาพลิกอนาคต  หรือเรียกว่า ยูกิโอ 3D หรือ ยูกิโอที่ 10 เป็นภาพยนตร์แอกชันแอนิเมชันแฟนตาซีวิทยาศาสตร์สามมิติสัญชาติญี่ปุ่นใน ค.ศ. 2010 ที่อิงจากชุด "ยูกิโอ" โดยผลิตขึ้นเพื่อเฉลิมฉลองครบรอบ 10 ปีของการสร้างซีรีส์"ยูกิโอ ดูเอลมอนสเตอร์"โดยNAS และแสดงตัวละครหลักจากชุดอนิเมะ"เกมกลคนอัจฉริยะ GX"และ"ยูกิโอ 5D's"ของต้นฉบับ"ยูกิโอ"
ภาพยนตร์นี้ออกฉายในโรงภาพยนตร์ญี่ปุ่นในวันที่ 23 มกราคม ค.ศ. 2010 โดยทำรายได้ในญี่ปุ่นมากกว่า 2 ล้านดอลลาร์สหรัฐ และขายดีผ่านดีวีดีทั้งในญี่ปุ่นและสหราชอาณาจักร อย่างไรก็ตาม นักวิจารณ์ภาพยนตร์วิพากษ์วิจารณ์เรื่องนี้ในขอบเขตผู้ชมที่จำกัด โดยอ้างว่าเป็นการทำตลาดเฉพาะเด็กหรือแฟนซีรีส์นี้อย่างเคร่งครัด
เนื้อเรื่อง.
เมื่อ สตาร์ดัสท์ดราก้อน การ์ดประจำตัวของ ฟุโด ยูเซย์ ถูก พาราด็อกซ์ ศัตรูปริศนาจากอนาคต ช่วงชิงไป ยูเซย์ จึงหาทางย้อนเวลาเพื่อตามล่า พาราด็อกซ์ จนได้พบกับ ยูกิ จูได และดูเอลลิสท์ระดับตำนานผู้เป็นราชาแห่งเกม มุโต ยูกิ เหล่าดูเอลลิสท์ทั้งสามคนจึงได้เปิดฉากการต่อสู้อันดุเดือด ต่อกรกับ พาราด็อกซ์ เพื่อปกป้องมวลมนุษยชาติ
รายได้.
"ยูกิโอ เกมกลคนอัจฉริยะ เดอะมูฟวี่ แมตช์มรณะข้ามเวลาพลิกอนาคต"เปิดตัวในตารางบ็อกซ์ออฟฟิศญี่ปุ่นที่อันดับ 6 ทำรายได้มากกว่า 1 ล้านดอลลาร์สหรัฐในสัปดาห์จากโรงภาพยนตร์ประมาณ 124 แห่ง โดยทำรายได้ไป 2,017,928 ดอลลาร์สหรัฐในญี่ปุ่น ทำให้เป็นภาพยนตร์ที่ทำรายได้เป็นอันดับที่ 125 ในประเทศญี่ปุ่นเมื่อ ค.ศ. 2010 เมื่อมีการออกอากาศผ่านทีวีโตเกียวใน ค.ศ. 2014 ภาพยนตร์นี้ได้รเรตติงผู้ชมเพียงร้อยละ 0.3
สามารถ

สามารถ (สา-มาด) โดยทั่วไป เป็นคำช่วยกริยาบอกว่ามีคุณสมบัติที่จะทำได้ หรือทำได้โดยมีความรู้ความชำนาญ และอาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
คาร์มาร์ท

บริษัท คาร์มาร์ท จำกัด (มหาชน) (ชื่อย่อ:KAMART) บริษัทประกอบธุรกิจนำเข้าและจัดจำหน่ายสินค้าเครื่องสำอาง แบ่งได้เป็นหลายกลุ่ม กลุ่มผลิตภัณฑ์บำรุงผิวหน้า,กลุ่มผลิตภัณฑ์บำรุงผิวกาย,กลุ่มผลิตภัณฑ์อุปกรณ์ความงาม,กลุ่มผลิตภัณฑ์อาหารเสริม และอื่นๆ ภายใต้แบรนด์ต่างๆจากหลากหลายประเทศ เช่น เกาหลี, ฮ่องกง, เวียดนาม, ไต้หวัน, จีน ปัจจุบันบริษัทนำเข้าแบรนด์ต่างๆ มากกว่า 300 แบรนด์ และมีสาขากว่า 80 แห่งที่เปิดดำเนินการแล้วทั่วประเทศ
สตาร์ส ไมโครอิเล็กทรอนิกส์ (ประเทศไทย)

บริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) (ชื่อย่อ:SMT) บริษัทก่อตั้งขึ้นเมื่อวันที่ 22 ธันวาคม 2538 เพื่อประกอบธุรกิจรับจ้างผลิตและประกอบชิ้นส่วนอิเล็กทรอนิกส์ (Electronics Manufacturing Services หรือ EMS) และในวันที่ 23 กันยายน 2552 บริษัทได้นำหุ้นเข้าจดทะเบียนในตลาดหลักทรัพย์แห่งประเทศไทย ปัจจุบันบริษัทมีโรงงาน 2 แห่ง ซึ่งตั้งอยู่ที่นิคมอุตสาหกรรมบางปะอิน จังหวัดพระนครศรีอยุธยา 
การประกอบธุรกิจ.
บริษัทให้บริการรับจ้างผลิตและประกอบชิ้นส่วนอิเล็กทรอนิกส์แก่กลุ่มลูกค้าซึ่งประกอบด้วยบริษัทอิเล็กทรอนิกส์ชั้นนำของโลก โดยบริษัทสามารถให้บริการแบบครบวงจร รวมถึงการร่วมออกแบบและพัฒนาผลิตภัณฑ์ชิ้นส่วนอิเล็กทรอนิกส์ (Joint Innovation) ระหว่างลูกค้าและทีมวิศวกรชั้นนำของบริษัท ด้วยเทคโนโลยีและเครื่องจักรที่ทันสมัย 
บริษัทสามารถรับจ้างผลิตและประกอบชิ้นส่วนอิเล็กทรอนิกส์ที่เป็นนวัตกรรมใหม่อย่างหลากหลาย ชิ้นส่วนอิเล็กทรอนิกส์ที่มีความซับซ้อนและชิ้นส่วนอิเล็กทรอนิกส์ที่ต้องการความละเอียดและความแม่นยำสูง
การประกอบธุรกิจของแต่ละผลิตภัณฑ์
มิลล์คอนสตีลอินดัสทรีส์

บริษัท มิลล์คอน สตีล จำกัด (มหาชน) (ชื่อย่อ: MILL) ก่อตั้งขึ้นในเดือนกรกฎาคม 2541 โดยมีวัตถุประสงค์เพื่อประกอบธุรกิจผลิตและจำหน่ายผลิตภัณฑ์เหล็ก ซึ่งในระยะเริ่มแรก บริษัทดำเนินกิจการด้วยการเป็นศูนย์บริการเหล็ก คือ การนำเหล็กแผ่นรีดร้อนชนิดม้วนขนาดใหญ่มาตัดเป็นเหล็กแผ่นหรือเหล็กแถบม้วนตามขนาดมาตรฐานหรือขนาดที่ลูกค้าต้องการ รวมทั้งการผลิตขึ้นรูปเหล็กรูปพรรณ เช่น เหล็กรูปตัวซี เป็นต้น โดยผลิตภัณฑ์เหล็กที่ผลิตได้จะถูกนำไปใช้ในอุตสาหกรรมต่าง ๆ ที่หลากหลาย เช่น อุตสาหกรรมก่อสร้าง อุตสาหกรรมยานยนต์ อุตสาหกรรมเฟอร์นิเจอร์ ในเดือนมิถุนายน 2550 บริษัทได้จดทะเบียนแปรสภาพเป็นบริษัทมหาชนจำกัด และบริษัทได้เข้าจดทะเบียนซื้อขายวันแรกในตลาดหลักทรัพย์ เอ็ม เอ ไอ เมื่อวันที่ 6 พฤศจิกายน 2550 บริษัทได้ย้ายการจดทะเบียนจากตลาดหลักทรัพย์ เอ็ม เอ ไอ เป็นตลาดหลักทรัพย์แห่งประเทศไทย เมื่อวันที่ 9 พฤษภาคม 2551
การประกอบธุรกิจ.
บริษัทเป็นหนึ่งในผู้ผลิตและผู้จำหน่ายผลิตภัณฑ์เหล็กชั้นนำของไทย และเป็นศูนย์บริการด้านผลิตภัณฑ์เหล็กแบบครบวงจร โดยมีผลิตภัณฑ์นานาชนิดที่เหมาะกับความต้องการที่หลากหลาย เช่น เหล็กเส้นกลม (Round Bars) เหล็กเส้นข้ออ้อย (Deformed Bars) เหล็กตัวซี (Lip Channel Steel) และผลิตภัณฑ์เหล็กอื่น ๆ อีกมากมาย ซึ่งผ่านการรับรองมาตรฐานอุตสาหกรรมจากทั้งในและต่างประเทศ 
นอกจากนี้บริษัทยังเป็นผู้ผลิตเหล็กแท่งยาว (Billet) ทั้งในระดับใช้งานทั่วไปและระดับคุณภาพพิเศษ เพื่อเป็นวัตถุดิบที่ใช้ในกระบวนการผลิตผลิตภัณฑ์ประเภทต่าง ๆ โดยอุตสาหกรรมเหล็กขั้นกลาง ถือเป็นขั้นตอนที่ 2 ของกระบวนการผลิตเหล็กครบวงจร
ลักษณะผลิตภัณฑ์ของกลุ่มบริษัทแบ่งได้เป็น 5 กลุ่ม
เอ็ม.ซี.เอส.สตีล

บริษัท เอ็ม.ซี.เอส.สตีล จำกัด (มหาชน) (ชื่อย่อ:MCS) ก่อตั้งขึ้นในปี 2535 ในเริ่มแรกบริษัทมีวัตถุประสงค์เพื่อผลิตโครงสร้างเหล็กทั่วไปสำหรับอาคาร เช่น โครงเหล็กหลังคา เสาและคานทั่วไป ในปี 2538 บริษัทเล็งเห็นโอกาสการขยายตลาดไปประเทศญี่ปุ่นซึ่งมีตลาดสำหรับโครงสร้างเหล็กขนาดใหญ่เนื่องจากมีความทนทานต่อแรงสั่นสะเทือนได้ดีกว่าคอนกรีตเสริมเหล็ก วันที่ 4 กุมภาพันธ์ 2548 บริษัทเข้าจดทะเบียนในตลาดหลักทรัพย์แห่งประเทศไทย และได้แปรสภาพเป็นบริษัทมหาชน ภายใต้ชื่อ “บริษัท เอ็ม.ซี.เอส. สตีล จำกัด (มหาชน)” 
การประกอบธุรกิจ.
บริษัทเป็นผู้ผลิตและจำหน่ายโครงสร้างเหล็กขนาดใหญ่ (Structure Steel Fabrication) สำหรับโครงการก่อสร้างขนาดใหญ่ทั้งในประเทศและต่างประเทศ โดยโครงสร้างเหล็กที่บริษัทผลิตมี 2 ประเภท คือ โครงสร้างเหล็กที่นำมาใช้เป็นเสา (Column-Box) และโครงสร้างเหล็กที่นำมาใช้เป็นคาน (Beam) ซึ่งเป็นส่วนประกอบที่สำคัญของอาคาร โดยปัจจุบันมีกำลังการผลิตสูงสุดประมาณ 70,000 ตันต่อปี
วงศ์เข็ม

วงศ์เข็ม หรือ Rubiaceae เป็นวงศ์ของพืชมีดอกที่มีสมาชิกเป็นพืชที่มีความสำคัญทางเศรษฐกิจหลายชนิด เช่น ต้นกาแฟ ("Coffea"), ต้นควินิน ("Cinchona"), และสกุล "Uncaria" "Carapichea ipecacuanha" และพืชที่มีความสำคัญทางการจัดสวนได้แก่ สกุล"Rubia", "Ixora", "Mitchella", "Morinda", "Gardenia" และ "Pentas"
สมาชิกส่วนใหญ่อยู่ในเขตร้อน ปัจจุบันประกอบด้วย 611 สกุลและมากกว่า 13,000 สปีชีส์ จึงจัดเป็นวงศ์ที่ใหญ่เป็นอันดับสี่ของพืชมีดอกเมื่อนับจำนวนสปีชส์ และใหญ่เป็นอับดับห้าหากนับจำนวนสกุล
วงศ์ย่อย.
ต่อไปนี้เป็นรายชื่อเผ่าที่อยู่ในวงศ์ย่อยต่างๆ เผ่า Coptosapelteae, และสกุล "Luculia" ไม่จัดอยู่ในวงศ์ย่อยใดและถือเป็นพี่น้องของพืชอื่น ๆ ในวงศ์เข็ม
เจ้าสมปรารถนา ณ น่าน

เจ้าสมปรารถนา ณ น่าน เป็นธิดาในเจ้าโคมทอง ณ น่าน เป็นผู้ครอบครองคุ้มเจ้าราชบุตร (หมอกฟ้า ณ น่าน) ร่วมกับเจ้าวาสนา ภู่วุฒิกุล น้องสาว และสถาพร สุริยา สามี
ประวัติ.
เจ้าสมปรารถนา ณ น่าน มีชื่อเล่นว่า ใหญ่ เป็นธิดาคนโตจากทั้งหมดสองคนของเจ้าประดิษฐ์ กับเจ้าโคมทอง ณ น่าน มีน้องสาวคือ นางวาสนา ภู่วุฒิกุล ทั้งนี้เจ้าโคมทองผู้มารดาเป็นธิดาในเจ้าราชบุตร (หมอกฟ้า ณ น่าน) ส่วนเจ้าประดิษฐ์ผู้บิดาเป็นเหลนของพระเจ้าสุริยพงษ์ผริตเดช
เจ้าสมปรารถนา สำเร็จการศึกษาจากโรงเรียนอัมพรไพศาล และระดับอุดมศึกษาจากมหาวิทยาลัยหอการค้าไทย และเคยทำงานธนาคารแห่งหนึ่งในกรุงเทพมหานครที่ต่อมาเธอได้เกษียณก่อนกำหนด และกลับพำนักที่จังหวัดน่าน
ครั้นเจ้าโคมทอง ณ น่าน ถึงแก่กรรม เจ้าสมปรารถนาและนางวาสนาจึงได้เป็นผู้ดูแลคุ้มเจ้าราชบุตร (หมอกฟ้า ณ น่าน) ต่อไป เจ้าสมปรารถนา ณ น่าน ได้ใช้ชีวิตคู่อยู่ร่วมกับสถาพร สุริยา โดยยังพำนักอยู่ภายในคุ้มดังกล่าว แม้จะมิได้เปิดให้ประชาชนเข้าชมได้อย่างเป็นทางการ แต่หากมีผู้สนใจเข้าชม เจ้าสมปรารถนาจะนำชมด้วยตนเอง และทำเช่นนี้มาตั้งแต่ปี พ.ศ. 2542 แล้ว
คาร์ดิฟฟ์ซิตีสเตเดียม

คาร์ดิฟฟ์ซิตีสเตเดียม  เป็นสนามฟุตบอลแบบเป็นเก้าอี้ทั้งหมด โดยมีความจุ 26,828 ที่นั่ง ตั้งอยู่ในเมืองคาร์ดิฟฟ์ ประเทศเวลส์ เป็นสนามเหย้าของสโมสรฟุตบอลคาร์ดิฟฟ์ซิตี โดยก่อนหน้านี้เคยรับใช้งานการแข่งขันรักบี้ของสโมสรรักบี้คาร์ดิฟฟ์บลูส์มาก่อน
สกุลกะพ้อ

สกุลกะพ้อ (ชื่อวิทยาศาสตร์: "Licuala") เป็นสกุลของพืชวงศ์ปาล์มที่มักพบในเขตร้อนของเอเชียตะวันออกเฉียงใต้ นิวกินี และฝั่งตะวันตกของมหาสมุทรแปซิฟิก เป็นปาล์มที่ใบแผ่เป็นรูปพัด จะแบ่งเท่าหรือไม่เท่าก็ได้
สปีชีส์ในนิวกินิ
โทรีเซนไทย เอเยนต์ซีส์

บริษัท โทรีเซนไทย เอเยนต์ซีส์ จำกัด (มหาชน) (ชื่อย่อ:TTA) เป็นบริษัทมหาชนจำกัดที่ประกอบธุรกิจโดยการถือหุ้นเพื่อการลงทุนเชิงกลยุทธ์ (strategic investment holding company) บริษัทมีธุรกิจหลัก 3 กลุ่ม ได้แก่ กลุ่มธุรกิจขนส่ง กลุ่มธุรกิจพลังงาน และกลุ่มธุรกิจโครงสร้างพื้นฐาน
ประวัติ.
บริษัทประกอบธุรกิจการให้บริการที่เกี่ยวข้องกับการเดินเรือมาตั้งแต่ปี พ.ศ. 2447 และนำไปสู่การก่อตั้งบริษัทขึ้นเมื่อวันที่ 16 สิงหาคม 2526 ต่อมาในปี พ.ศ. 2528 บริษัทขยายสู่การให้บริการเรือบรรทุกสินค้าแห้งเทกอง โดยบริษัทได้แปรสภาพเป็นบริษัทมหาชนจำกัด เมื่อวันที่ 15 ธันวาคม 2537 ในปี พ.ศ. 2538 บริษัทได้เริ่มธุรกิจให้บริการขุดเจาะน้ำมันและแก๊สธรรมชาตินอกชายฝั่ง และในปี พ.ศ. 2552 กลุ่มบริษัทโทรีเซน ได้ดำเนินธุรกิจปุ๋ย ธุรกิจเหมืองถ่านหิน และธุรกิจโลจิสติกส์สำหรับถ่านหิน
การประกอบธุรกิจ.
บริษัทประกอบธุรกิจโดยการถือหุ้นเพื่อการลงทุนเชิงกลยุทธ์ (strategic investment holding company) บริษัทมีธุรกิจหลัก 3 กลุ่ม ได้แก่ กลุ่มธุรกิจขนส่ง กลุ่มธุรกิจพลังงาน และกลุ่มธุรกิจโครงสร้างพื้นฐาน ในเชิงรายได้ ผลกำไรและขนาดของธุรกิจ TTA เป็นเจ้าของและดำเนินงานหน่วยธุรกิจหลัก 4 หน่วยได้แก่ โทรีเซนชิปปิ้ง (กลุ่มธุรกิจขนส่ง) เมอร์เมด (กลุ่มธุรกิจพลังงาน) บาคองโค (กลุ่มธุรกิจโครงสร้างพื้นฐาน) และ UMS (กลุ่มธุรกิจโครงสร้างพื้นฐาน)
โครงสร้างธุรกิจในกลุ่มบริษัท
เจ้าวาสนา ภู่วุฒิกุล

นางวาสนา ภู่วุฒิกุล (สกุลเดิม: ณ น่าน) เป็นธิดาในเจ้าโคมทอง ณ น่าน และเป็นผู้ครอบครองคุ้มเจ้าราชบุตร (หมอกฟ้า ณ น่าน) ร่วมกับนางสมปรารถนา ณ น่าน พี่สาว และสถาพร สุริยา พี่เขย 
ประวัติ.
นางวาสนา ภู่วุฒิกุล เป็นธิดาคนเล็กจากทั้งหมดสองคนของเจ้าประดิษฐ์ กับเจ้าโคมทอง ณ น่าน มีพี่สาวคือนางสมปรารถนา ณ น่าน ทั้งนี้เจ้าโคมทองผู้มารดาเป็นธิดาในเจ้าราชบุตร (หมอกฟ้า ณ น่าน) ส่วนเจ้าประดิษฐ์ผู้บิดาเป็นเหลนของพระเจ้าสุริยพงษ์ผริตเดช
ครั้นเจ้าโคมทอง ณ น่าน ถึงแก่กรรม นางสมปรารถนาและนางวาสนาจึงได้เป็นผู้ดูแลคุ้มเจ้าราชบุตร (หมอกฟ้า ณ น่าน) ต่อไป ซึ่งนางวาสนาได้สมรสและพำนักอยู่กับครอบครัวที่กรุงเทพมหานคร
จัสมิน อินเตอร์เนชั่นแนล

บริษัท จัสมิน อินเตอร์เนชั่นแนล จำกัด (มหาชน) (ชื่อย่อ: JAS) เป็นบริษัทมหาชนจำกัดรูปแบบบริษัทผู้ถือหุ้น ในธุรกิจที่เกี่ยวกับการสื่อสารโทรคมนาคมและสารสนเทศในระบบต่าง ๆ รวมทั้งธุรกิจอื่น ๆ ที่เกี่ยวเนื่อง โดยมีบริษัท แจส ทีวี จำกัด (เดิม บริษัท ทรี บีบี ทีวี จำกัด) เป็นบริษัทย่อยที่ประกอบธุรกิจหลัก
ประวัติ.
จัสมิน อินเตอร์เนชั่นแนล ก่อตั้งเมื่อวันที่ 3 ธันวาคม พ.ศ. 2525 โดยในระยะแรกประกอบธุรกิจให้คำปรึกษาทางด้านวิศวกรรม หลังจากนั้นจึงได้ขยายธุรกิจให้กว้างขวางขึ้นเป็นลำดับ ต่อมาในปี พ.ศ. 2537 บริษัทได้แปรสภาพเป็นบริษัทมหาชนจำกัดและทำการระดมทุนสาธารณะในรูปแบบการเสนอขายหุ้นครั้งแรกให้แก่สาธารณชนในตลาดเงินและตลาดทุนทั้งในและต่างประเทศเพื่อขยายธุรกิจ ก่อนเข้าจดทะเบียนในตลาดหลักทรัพย์แห่งประเทศไทย ในชื่อย่อ JAS เมื่อวันที่ 7 กรกฎาคม 
ในปี พ.ศ. 2540 ซึ่งเป็นปีที่ประเทศไทยประสบวิกฤตเศรษฐกิจและรัฐบาลได้ประกาศลดค่าเงินบาทลง ส่งผลให้ภาระหนี้สินของจัสมิน อินเตอร์เนชั่นแนล ที่เป็นเงินตราต่างประเทศเพิ่มขึ้นเท่าตัว ทำให้เกิดปัญหาในการจ่ายชำระหนี้เงินต้นและดอกเบี้ยเพิ่มขึ้นอย่างต่อเนื่อง เป็นเหตุให้ต้องยื่นคำร้องขอฟื้นฟูกิจการต่อศาลล้มละลายกลาง โดยจัสมิน อินเตอร์เนชั่นแนล ได้เสนอแผนฟื้นฟูกิจการให้กับบรรดาเจ้าหนี้และศาลเพื่อพิจารณา ซึ่งเมื่อวันที่ 7 สิงหาคม พ.ศ. 2546 ศาลได้มีคำสั่งเห็นชอบด้วยแผนฟื้นฟูกิจการของบริษัท และวันที่ 9 ธันวาคม พ.ศ. 2546 บริษัทได้ประกาศเริ่มต้นโครงการชำระหนี้ต่าง ๆ ตามแผนฟื้นฟูกิจการและได้ปฏิบัติตามแผนฟื้นฟูกิจการอย่างเคร่งครัดมาโดยตลอด เมื่อวันที่ 14 กันยายน พ.ศ. 2549 ศาลล้มละลายกลางจึงมีคำสั่งให้บริษัทยกเลิกการฟื้นฟูกิจการ ทำให้คณะกรรมการบริษัทกลับมามีอำนาจจัดการกิจการและทรัพย์สินของบริษัท และผู้ถือหุ้นทุกรายกลับมามีสิทธิตามกฎหมายต่อไป
ต่อมาเมื่อวันที่ 11 พฤศจิกายน พ.ศ. 2567 คณะกรรมการของจัสมิน อินเตอร์เนชั่นแนล ได้อนุมัติการเข้าทำรายการเพื่อให้ได้รับสิทธิแต่เพียงผู้เดียว (Exclusivity right) ในการถ่ายทอดสดฟุตบอลพรีเมียร์ลีกและเอฟเอคัพ บนโทรทัศน์ผ่านสัญญาณต่อเนื่องและโทรทัศน์ภาคพื้นดินระบบดิจิทัล รวมถึงชุดวิดีโอสั้น (Clips package) ในประเทศไทย ประเทศลาว และประเทศกัมพูชา ตลอดระยะเวลาการแข่งขันทั้ง 2 รายการ เป็นเวลา 3 ฤดูกาล แต่ต่อมาเพิ่มเป็น 6 ฤดูกาล เนื่องจากได้รับแจ้งจากพรีเมียร์ลีกเป็นลายลักษณ์อักษรเมื่อวันที่ 22 พฤศจิกายน พ.ศ. 2567 เริ่มตั้งแต่ พรีเมียร์ลีก ฤดูกาล 2025–26 เป็นต้นไป โดยมีมูลค่ารวมทั้งสิ้น 559,980,000 ดอลลาร์สหรัฐ (19,167,723,414 บาท) โดยที่ประชุมวิสามัญผู้ถือหุ้นได้อนุมัติธุรกรรมดังกล่าวทุกวาระเมื่อวันที่ 23 มกราคม พ.ศ. 2568
การประกอบธุรกิจ.
ปัจจุบันบริษัทประกอบธุรกิจเป็นบริษัทผู้ถือหุ้น (Holding Company) โดยมีวัตถุประสงค์ในการลงทุนธุรกิจโทรคมนาคมและสารสนเทศ และเลือกลงทุนในธุรกิจต่าง ๆ ที่มีผลิตภัณฑ์และบริการหลากหลายที่เอื้อประโยชน์ต่อกันโดยอาศัยศักยภาพของโครงข่าย บุคลากรที่มีความรู้ความเชี่ยวชาญ โดยธุรกิจหลัก ๆ ที่บริษัทลงทุนประกอบด้วย
พระยาคำตัน

เจ้าหลวงคำตัน หรือ พระยาคำตัน เจ้าผู้ครองนครลำพูน องค์ที่ 4 แห่งราชวงศ์ทิพย์จักร พระองค์ปกครองลำพูนในระหว่างปี พ.ศ. 2381 - พ.ศ. 2384 รวมระยะเวลาที่ทรงปกครองเมืองนครลำพูน 3 ปี
พระราชประวัติ.
เจ้าหลวงคำตัน เป็นพระโอรสในพระเจ้าลำพูนไชย เจ้าผู้ครองนครลำพูนองค์ที่ 2 กับแม่เจ้าจันทาราชเทวี เมื่อพระยาน้อยอินท์ถึงแก่พิราลัย จึงมีพระบรมราชโองการแต่งตั้งให้เจ้าหลวงคำตัน ขึ้นเป็นเจ้าผู้ครองนครลำพูน เมื่อพระองค์ถึงแก่พิราลัยในปีพ.ศ. 2384 พระยาน้อยลังกา พระอนุชาของพระองค์ จึงได้เป็นเจ้าผู้ครองนครลำพูนแทนพระองค์
บางจาก ศรีราชา

บริษัท บางจาก ศรีราชา จำกัด (มหาชน) (ชื่อย่อ: BSRC) เป็นบริษัทของไทย ผู้ประกอบกิจการโรงกลั่นปิโตรเลียม และจำหน่ายผลิตภัณฑ์ปิโตรเลียมแบบครบวงจร (integrated) อีกทั้งบริษัทยังทำการผลิตและจำหน่ายผลิตภัณฑ์อะโรเมติกส์และเคมีภัณฑ์อื่นโดยช่องทางขายผ่านทางลูกค้ารายย่อยและทางเครือข่ายที่กว้างขวางของสถานีบริการน้ำมันค้าปลีกภายใต้ชื่อการค้าเอสโซ่ รวมทั้งขายโดยตรงให้แก่ลูกค้าในภาคอุตสาหกรรม ค้าส่ง การบินและการเดินเรือ 
ประวัติ.
บริษัทได้เริ่มจดทะเบียนจัดตั้งขึ้นในวันที่ 12 มกราคม พ.ศ. 2508 โรงกลั่นน้ำมันของบริษัทได้เริ่มดำเนินงานในปี พ.ศ. 2514 และต่อมาบริษัทได้รับอนุญาตให้ขยายโรงงานและประกอบกิจการโรงงานกลั่นน้ำมันแร่ขนาดใช้น้ำมันดิบวันละไม่เกิน 35,000 บาร์เรล ภายใต้สัญญาประกอบกิจการโรงกลั่นน้ำมันปิโตรเลียมและเกี่ยวกับผลิตภัณฑ์จากปิโตรเลียมระหว่างกระทรวงอุตสาหกรรมกับบริษัท ลงวันที่ 14 มีนาคม พ.ศ. 2516 และในปี พ.ศ. 2528 รัฐบาลได้อนุมัติให้บริษัทเพิ่มกำลังกลั่นน้ำมันดิบเป็นวันละ 63,000 บาร์เรล จากการปรับเพิ่มปริมาณการผลิต หลังจากนั้นในปี พ.ศ. 2534 รัฐบาลได้อนุมัติการเพิ่มกำลังกลั่นน้ำมันดิบที่ได้รับอนุญาตของโรงกลั่นน้ำมันของบริษัทเป็นวันละ 185,000 บาร์เรล บริษัทได้ทยอยเพิ่มกำลังกลั่นน้ำมันดิบของโรงกลั่นน้ำมันของบริษัทด้วยการปรับปรุงและพัฒนาอย่างต่อเนื่องจนมีกำลังกลั่นน้ำมันดิบในปัจจุบันอยู่ที่วันละ 174,000 บาร์เรล 
ในวันที่ 12 มีนาคม พ.ศ. 2539 บริษัทได้จดทะเบียนแปรสภาพจากบริษัทจำกัดเป็นบริษัทมหาชนจำกัด ในปี พ.ศ. 2541 บริษัทเริ่มก่อสร้างโรงงานอะโรเมติกส์ในพื้นที่โรงกลั่นน้ำมันศรีราชาของบริษัท การก่อสร้างโรงงานอะโรเมติกส์ของบริษัทได้ดำเนินการแล้วเสร็จในปี พ.ศ. 2542 โดยมีกำลังการผลิตพาราไซลีนปีละ 350,000 ตัน บริษัทได้เข้าจดทะเบียนในตลาดหลักทรัพย์แห่งประเทศไทย ในชื่อย่อหลักทรัพย์ ESSO และเริ่มซื้อขายในวันที่ 6 พฤษภาคม พ.ศ. 2551
การเข้าครอบบครองกิจการโดยบางจาก คอร์ปอเรชั่น.
ในวันที่ 11 มกราคม พ.ศ. 2566 บริษัท บางจาก คอร์ปอเรชั่น จำกัด (มหาชน) ได้เข้าซื้อหุ้นสามัญของเอสโซ่จากเอ็กซอนโมบิล ในสัดส่วนร้อยละ 65.99 โดยมีมูลค่ากิจการ 55,000 ล้านบาท การดำเนินการซื้อขายแล้วเสร็จเมื่อวันที่ 31 สิงหาคม พ.ศ. 2566 โดยหลังจากการเข้าซื้อกิจการเอสโซ่ เอ็กซอนโมบิลจะยังเป็นผู้นำเข้าผลิตภัณฑ์หล่อลื่นและเคมีภัณฑ์ในประเทศไทยต่อไป ทั้งนี้เอ็กซอนโมบิลได้ให้บางจากใช้สิทธิ์ในตราสินค้า "เอสโซ่" ต่อไปอีก 2 ปี แต่ทว่าหลังจากวันที่ 1 กันยายน พ.ศ. 2566 บางจากได้ดำเนินการทยอยปลดเครื่องหมายการค้า "เอสโซ่" ออกจากปั๊มเอสโซ่เดิมและใช้เครื่องหมายการค้า "บางจาก" แทน ก่อนที่ประชุมบริษัทฯ มีมติให้เปลี่ยนชื่อบริษัทเป็น "บริษัท บางจาก ศรีราชา จำกัด (มหาชน)" เมื่อวันที่ 14 พฤศจิกายน พ.ศ. 2566
ในเดือนธันวาคม พ.ศ. 2566 พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ รับพระราชทานคืนตราตั้ง ที่บริษัทฯ ได้รับพระราชทานจากพระบาทสมเด็จพระมหาภูมิพลอดุลยเดชมหาราช บรมนาถบพิตร ตั้งแต่เดือนมีนาคม พ.ศ. 2541
การประกอบธุรกิจ.
บริษัทเป็นหนึ่งในบริษัทในเครือบางจาก คอร์ปอเรชั่น โดยบริษัทเป็นเจ้าของและผู้ประกอบกิจการโรงกลั่นน้ำมันแบบคอมเพล็กซ์ (complex refinery) ซึ่งมีกำลังการกลั่นน้ำมันดิบ 174,000 บาร์เรลต่อวัน และเป็นเจ้าของและผู้ประกอบการโรงงานอะโรเมติกส์ (aromatics plant) ซึ่งมีกำลังการผลิตพาราไซลีน 500,000 ตันต่อปี และหน่วยผลิตสารทำละลายซึ่งมีกำลังการผลิต 50,000 ตันต่อปี โดยโรงงานแต่ละแห่งนี้ได้เชื่อมโยงเข้ากับหน่วยกลั่นน้ำมันและกระบวนการกลั่นน้ำมันของบริษัทแบบครบวงจร มีที่ตั้งใกล้กับท่าเรือน้ำลึกแหลมฉบังที่ศรีราชา จังหวัดชลบุรี
เจ้าไชยลังกาพิศาลโสภาคย์คุณ

เจ้าไชยลังกาพิศาลโสภาคย์คุณ  เจ้าผู้ครองนครลำพูนองค์ที่ 6 แห่งราชวงศ์ทิพย์จักร พระองค์ทรงปกครองเมืองนครลำพูน ในระหว่างปี พ.ศ. 2386 - พ.ศ. 2414 รวมระยะเวลาที่ทรงปกครองเมืองนครลำพูน 28 ปี ทรงเป็นเจ้าผู้ครองนครลำพูนที่ปกครองเมืองนครลำพูนยาวนานเป็นอับดับที่ 2 รองจาก เจ้าจักรคำขจรศักดิ์ฯ เจ้าผู้ครองนครลำพูน องค์ที่ 10 แห่งราชวงศ์ทิพย์จักร
พระประวัติ.
เจ้าไชยลังกาพิศาลโสภาคย์คุณ เป็นราชโอรสในพระยาคำฟั่นเจ้าผู้ครองนครลำพูนองค์ที่ 1 และเจ้าผู้ครองนครเชียงใหม่องค์ที่ 3 กับแม่เจ้าคำแปงราชเทวี ทรงปกครองลำพูนหลังจากที่พระยาน้อยลังกาถึงแก่พิราลัย ต่อมาในปี พ.ศ. 2391 จึงทรงพระกรุณาโปรดเกล้าฯ ตั้งนายหนานไชยลังกา ขึ้นเป็น "พระยาลำพูนไชยลังกา เจ้าเมืองลำพูนไชย" ต่อมาเมื่อวันที่ 16 ตุลาคม พ.ศ. 2399 ทรงพระกรุณาโปรดเกล้าฯ เลื่อนอิสริยยศ พระยาลำพูนไชยลังกา ขึ้นเป็น "เจ้านครลำพูนไชย" และได้รับการเฉลิมพระนามตามตำแหน่งว่า .. เจ้าไชยลังกาพิศาลโสภาคย์คุณ หริภุญไชยรัษฎาธิวาศ ประเทศราชธุระธาดา มลาวัยวงษ์มัตยานุกูล ลำพูนนครวิชิตไชย เจ้านครลำพูนไชย .. พระองค์ทรงปกครองเมืองนครลำพูนรวมระยะเวลา 28 ปี และเสด็จถึงแก่พิราลัยในปี พ.ศ. 2414
ราชโอรส ราชธิดา.
ทรงมีชายาและหม่อม 34 องค์ และมีธิดา 30 องค์ ราชบุตร 29 องค์
ล็อกซเล่ย์

บริษัท ล็อกซเล่ย์ จำกัด (มหาชน) (Loxley Public Company Limited) เป็นบริษัทที่ประกอบกิจการมายาวนานกว่า 80 ปี มีการขยายธุรกิจ สินค้าและบริการ มีความหลากหลายใน 5 สายธุรกิจ ได้แก่ 
1. สายธุรกิจเทคโนโลยีสารสนเทศ 
2.สายธุรกิจเทรดดิ้ง แยกเป็น สินค้าบริโภค และ สินค้าอุปโภค 
3.สายธุรกิจพลังงาน 
4.สายธุรกิจเน็ตเวิร์คโซลูชั่นส์  
5.สายธุรกิจบริการ 
ประวัติ.
บริษัท ล็อกซเล่ย์ จำกัด (มหาชน) เริ่มดำเนินธุรกิจเมื่อ 15 มกราคม พ.ศ. 2482 เดิมใช้ชื่อ บริษัท ล็อกซเล่ย์ ไรซ์ กัมปะนี (กรุงเทพ) จำกัด เป็นการร่วมลงทุนระหว่าง นายอึ้งยุกหลง ล่ำซำ กับ นายแอนดรูว์ บิตตี้ จากบริษัท ดับบลิว อาร์ ล็อกซเล่ย์ ในฮ่องกง โดยช่วงแรกเริ่มจากธุรกิจโรงสีข้าว และส่งออกสินค้าเกษตร เช่น ข้าว และไม้ เป็นต้น
ต่อมาในปี พ.ศ. 2500 ได้เปลี่ยนชื่อเป็น บริษัท ล็อกซเล่ย์ (กรุงเทพ) จำกัด และได้ขยายธุรกิจเป็นการนำเข้าสินค้าอุตสาหกรรม และสินค้าเทคโนโลยีที่มีคุณภาพสูง จากต่างประเทศเพิ่มขึ้นบริษัทฯ ได้แปรสภาพเป็น บริษัท ล็อกซเล่ย์ จำกัด (มหาชน) เมื่อ 1 เมษายน พ.ศ. 2536 พร้อมทั้งเข้าจดทะเบียนในตลาดหลักทรัพย์แห่งประเทศไทย เมื่อ 25 มกราคม พ.ศ. 2537 ในกลุ่มพาณิชย์ชื่อ “LOXLEY”
ปัจจุบัน บริษัทฯ มีการขยายธุรกิจ สินค้าและบริการ ใน 5 สายธุรกิจ ได้แก่ สายธุรกิจเทคโนโลยีสารสนเทศ สายธุรกิจเทรดดิ้ง สายธุรกิจพลังงาน สายธุรกิจเน็ตเวิร์คโซลูชั่นส์ และสายธุรกิจบริการ ซึ่งครอบคลุมสินค้าและบริการ ในด้านเทคโนโลยีสารสนเทศและการสื่อสาร โครงสร้างพื้นฐาน คอนซูเมอร์อิเล็กทรอนิกส์ การพิมพ์ เครื่องส่งโทรทัศน์และวิทยุ ระบบขนส่ง ระบบควบคุม พลังงาน ระบบรักษาความปลอดภัย เคมีภัณฑ์ ผลิตภัณฑ์ก่อสร้าง อสังหาริมทรัพย์ ผลิตภัณฑ์ที่เป็นมิตรกับสิ่งแวดล้อม พลังงานทางเลือก สินค้าอุปโภคบริโภค อาหารและการจัดจำหน่าย การค้าและการลงทุนระหว่างประเทศ ฯลฯ
วงศ์ตะแบก

วงศ์ตะแบก หรือ Lythraceae เป็นวงศ์ของพืชมีดอกมีสมาชิก 620 สปีชีส์ มีไม้พุ่มและไม้ยืนต้น อยู่ใน 31 สกุล สกุลส่วนใหญ่ได้แก่ "Cuphea" (275 spp.), "Lagerstroemia" (56), "Nesaea" (50), "Rotala" (45), and "Lythrum" (35). พืชในวงศ์ตะแบกแพร่กระจายไปทั่วโลก ส่วนใหญ่อยู่ในเขตร้อน 
สกุล.
วงศ์ตะแบกมีสมาชิก 31 สกุลอยู่ในวงศ์ย่อย 5 วงศ์ย่อย:
<templatestyles src="Div col/styles.css"/>
*"Adenaria"
*"Ammania"
*"Capuronia"
*"Crenea"
*"Cuphea"
*"Decodon"
*"Didiplis"
*"Diplusodon"
*"Galpinia"
*"Ginoria"
*"Haitia"
*"Heimia"
*"Hionanthera"
*"Koehneria"
*"Lafoensia"
*"Lagerstroemia"
*"Lawsonia"
*"Lourtella"
*"Lythrum"
*"Nesaea"
*"Pehria"
*"Pemphis"
*"Physocalymma"
*"Pleurophora"
*"Rotala"
*"Tetrataxis"
*"Woodfordia"
*"Punica"
*"Sonneratia"
*"Duabanga"
*"Trapa"